Tranzitno Sunce u konjukciji sa Plutonom i kvadratu sa Uranom (od 5. do 11. januara 2016.) – “Vođeni primarnim instinktom” » Astro portal\nDatum objave: 6. siječnja 2016.\nOznake:od 5. do 11. januara 2016.sunce konjukcija Plutonsunce kvadrat uran\nTranzitno Sunce se večeras, 6. januara pridružilo (‘sjedinilo’) sa Plutonom na 15. stepenu znaka Jarca, i napreduje ka kvadratu sa Uranom iz znaka Ovna. Uticaj ovih aspekata će se osetiti sve dok je Sunce u drugoj dekadi Jarca, odnosno do 11. januara 2016. godine.\nPluton i Sunce se udružuju na fiksnoj zvezdi Wega (od arapskog Al Waki – onaj koji pada). Ova zvezda donosi dobre političare, visoku poziciju, uvećava bogatstvo, ali se vezuje i za neiskrene prijatelje, beznađe i pad sa pozicije. Pazite kome verujete. U ovim danima će energija biti usmerena u pogrešnim pravcima, naša odlučnost, snaga i volja će biti stavljene na test izdržljivosti.\nSreli su se vladar života – Sunce, i Pluton – vladar smrti, kao konačne transformacije, u zemljanom znaku Jarca. Ovo je potreba duha da se uzdigne nad materijom, a tokom tog procesa, svako od nas prolazi kroz lakše i teže nivoe transformacije. Gde Pluton umeša prste, tu odlazimo u ekstrem. Suočeni smo sa arogancijom, fanatizmom, pretencioznošću i samoprecenjivanjem, prinudama i podređivanjem.\nSećate li se filma “Basic Instinct” (Niske strasti)? Film u kome se Sharon Stone (Pluton na Ascendentu) i Michael Douglas (Škorpija u podznaku), upuštaju u bespoštednu erotsku igru mačke i miša. Ovih dana sami birate da li ćete biti mačka ili miš, lovac ili lovina. Nećete se obazirati na greške, pogrešne procene, danas nema mesta kolebanju, sutra ćete se kajati.\nPogledajte u koju Vam kuću pada ova konjunkcija Sunca i Plutona (koja Vam kuća započinje u znaku Jarca). U temama te astrološke kuće ćete morati da raskrstite s prošlošću, da podvučete crtu, srušite sve do temelja i počnete ponovo, pa ako treba, opet da srušite, pa još jednom ponovo.\nMichael Jackson je imao tu konjunkciju u znaku Device, glumica Natalie Wood konjunkciju Sunce, Mars, Pluton u znaku Raka. I jedno i drugo su umrli pod nerazjašnjenim okolnostima, Jackson od navodnog predoziranja, a Wood je navodno slučajno pala sa jahte. Konjunkciju Plutona i Sunca u natalnoj karti je imao i Federiko Garsia Lorka, španski pesnik, koga su ubili nacisti tokom Drugog svetskog rata.\nAli uvek postoje i pozitivni primeri, kako se ta neukrotiva energija ipak može kanalisati. Francuska glumica Marion Cotillard (Sunce konjunkcija Pluton u Vagi) je osvojila Oscara dočaravši život francuske šansonjerke Edith Piaf. Isti aspekt ima i glumica Kate Winslet, koja se proslavila u filmu “Titanic”, a Oscara dobila za ulogu upravnice ženskog zatvora u filmu “Čitač” (The Reader).\nKonjunkciju Sunca i Plutona u Lavu ima i James Cameron, režiser “Titanica”. Ovu konjunkciju u znaku Lava nosi i glumica Kim Cattrall (Samantha iz serije “Sex i grad”), a u znaku Vage Dita von Teese, kraljica burleske.\nI ne, zaista nije lako. Sunce kvadrat Uran je poput naglog, uznemirujućeg buđenja, nakon teške noćne more (Sunce konjunkcija Pluton). Samo što oko Vas nije san, već java…\nFamozne Ribice su vodeni, dvojni, promenljivi, dvanaesti znak zodijaka, pod vladavinom Neptuna i suvladara Jupitera. U njima je večiti sukob kontraverznosti, zavisno od situacije relativiteta. Prijemčive su, povodljive, senzitivne, i potreban im je stalni podsticaj priklanjanja pozitivnoj strani ličnosti, da ne odu u onu krajnost, gde povratka teško da ima. Tu su po zadatku, da kontrolišu stvari onako iz pozadine, nekad u vidu anđela, dobročinitelja, a nekad u vidu tajnog […]\tViše


Lazar Kukić: Očekivanja su velika, a cilj jasan – proći grupu! – Balkan-Handball.com\nHome / Evropa / Lazar Kukić: Očekivanja su velika, a cilj jasan – proći grupu!\nPoslednja izmena: 27/12/2021\nReprezentacija Srbije okupila se u nedelju uveče u SC Fudbalskog saveza Srbije u Staroj Pazovi pred završne pripreme za Evropsko prvenstvo koje se od 13. do 30. januara održava u Mađarskoj i Slovačkoj. „Orlovi“ će u Staroj Pazovi obavljati trenažne aktivnosti, a u okviru završnih priprema predviđene su i dve kontrolne utakmice sa selekcijom Nemačke – 7. januara u Manhajmu i 9. januara 2022. godine u Veclaru.\nPrve utiske po okupljanju preneo je srednji bek Lazar Kukić.\nZapočeli smo sa okupljanjem, očekujemo još momaka da nam se pridruži, polako ćemo se vremenom kompletirati i započeti tu završnu fazu pred Evropsko prvenstvo koje se približilo i koje svi željno iščekujemo. Prisutno je veliko uzbuđenje i svi smo srećni što smo ponovo na okupu pogotovo što je pred nama veliko takmičenje, Evropsko prvenstvo. Svi znamo da su sada očekivanja velika i stvarno smo nestrpljivi da prvenstvo počne i raduje nas što će biti veliko prisustvo publike. Nadam se da ćemo raditi kako treba i da ćemo se spremiti odlično i da će sve ići dobrim tokom.\nImali ste nedavno proveru protiv Slovačke, a uoči Evropskog prvenstva vam predstoje dve kontrolne utakmice sa Nemačkom. Koliko će to dobro poslužiti za proveru forme pred Evropsko prvenstvo?\nUtakmicu protiv Slovačke je ekipa iskoristila na pravi način da se pripremi i da neki novi mladi igrači pokažu svoj talenat i da pokažu da mogu da pomognu timu, tako da smo dobili i neke nove momke, što je odlično za reprezentaciju. Dvomeč sa Nemačkom je odlična kontrola pred prvenstvo protiv jedne jake reprezentacije o kojoj nema potrebe trošiti reči. Biće to prava provera pred put u Mađarsku.\nRivali na Evropskom prvenstvu – Ukrajina, Hrvatska i Francuska…\nAnaliza je krenula još od žreba od kad smo se našli u grupi sa Francuskom, Hrvatskom i Ukrajinom i kako se već približava prvenstvo, sve više se analizira i misli se o tim utakmicama i jedva čekamo da sve to krene. Prva utakmica je sa Ukrajinom, na papiru je to najslabiji protivnik u grupi, ali naravno sve reprezentacije su se zasluženo plasirale na Evropsko prvenstvo i mislim da nema prostora za opuštanje i da svaku utakmicu moramo da shvatimo ozbiljno. Najbitnije je početi prvenstvo sa pobedom, zbog samopouzdanja i onda nastaviti istim pravcem, ka trijumfima i da prođemo grupu, što je želja svih nas. To je i prvenstveni cilj na prvenstvu, prvo da se prođe grupa, pa onda idemo korak po korak. Posle Ukrajine nas očekuje utakmica sa Hrvatskom, svi znamo kakav je rivalitet između dve reprezentacije i s obzirom na to da će biti publike, daje veću draž i lepše je za igranje. Mislim da će to biti jedna jaka grupa, da će biti neizvesno do samog kraja i verujem u svoju ekipu i cela ekipa veruje da ćemo napraviti uspeh, da prođemo prvu fazu, pa polako ćemo videti za sve što sledi, zaključio je Lazar Kukić.\n← Prethodni članak Đerona okupio „Orlove“, kreću pripreme za EP\nNaredni članak → Darko Đukić: Stekli smo reputaciju, vreme je da opravdamo očekivanja!


Naime, Kastrati je osvojio srce mlade manekenke Anđele Šimac koju je upoznao u jednom zagrebačkom restoranu.\nAnđela Šimac je nedavno u jednom intervjuu rekla kako živi sa fudbalerom i da se već oseća kao da je u braku. Radi se o prilično popularnoj devojci na društvenim mrežama koja često objavljuje provokativne fotografije, uglavnom sa akcentom na bujno poprsje.\nBONUS VIDEO Supruga fudbalera Filipa Đorđevića


Top 50 2020 najbolje online stvari (Besplatno izdanje) | PC Press\nTop 50 2020 najbolje online stvari (Besplatno izdanje)\n19. februar 2021. 19. februar 2021. PC Press\nU PC Press-ovom novom besplatnom specijalu između ostalog možete saznati ko su dobitnici prestižnog priznanja Top 50. Specijalno izdanje možete pronaći u našoj digitalnoj čitaonici ili ga preuzeti u PDF formatu.\nIzbor Top 50 najboljih sajtova i online nastupa je PC Press-ova najdugotrajnija aktivnost, kao i najstariji i najcenjeniji izbor ove vrste u Srbiji – to su pravi Internet oskari. Svake godine pomeramo granice kada je organizovanje ovakve vrste događaja u pitanju tako je bilo i ove. Po prvi put smo obezbedili direktan prenos manifestacije dodele nagrada pute live strima koji se emitovao na našem YouTube kanalu (snimak dodele možete pogledati na ovom linku). Sve se moglo pratiti putem Live strima, a verujemo da ćemo se tog standarda držati i ubuduće.\nPriznanja Top 50 su dodeljena u 12 kategorija uz specijalne nagrade u koje spada i jedinstvena Nagrada publike. Jedinstvena je po tome što je od početka do kraja u rukama publike, koja prvo predlaže svoje omiljene sajtove, a zatim za njih glasa, a ove godine priznanje je odneo Instagram stranica Neuspehjokeru. Sva besplatna izdanja možete čitati i na našoj aplikaciji koju možete preuzeti za Android sa Google Play prodavnice ili za iOS sa App Store-a.\nU specijalu možete pročitati ko su dobitnici u sledećim kategorijama:\nTagovi: Specijal, Top 50 2020\n← Facebook – fabrika kloniranja od 770 milijardi dolara\nNakon uspešnog sletanja Perseverance poslao prve fotografije sa Marsa →


Laguna - Bukmarker - Uzbudljiva studija budućnosti: „Život 3.0 – Kako biti čovek u doba veštačke inteligencije“ - Knjige o kojima se priča\n„Ovo je najvažnija tema o kojoj se govori u današnje vreme, a Tegmarkova knjiga, koja vas tera na razmišljanje, pomoći će vam da se pridružite diskusiji.“ – Stiven Hoking\n„Bio sam zaokupljen ovom knjigom. Transformacijske posledice veštačke inteligencije možda će uskoro doći do nas – ali da li će biti idealne ili katastrofalne? Još uvek nemamo odgovor na ovo pitanje, ali ova knjiga će vas prosvetliti i pomoći da procenite sami.“– Martin Ris, kraljevski astronom\nNekada smo mislili da samo ljudi mogu da stvaraju umetnost, komponuju muziku i voze automobile. Danas veštačka inteligencija to sve može da obavlja, ali i još mnogo toga. Veštačka inteligencija će imati zadatak da transformiše rad, društvo, kulturu, naša tela, pa čak i ljudski identitet. Može zameniti sve one osobine koje predstavljaju samog čoveka. Nova knjiga Maksa Tegmarka „Život 3.0: kako biti čovek u doba veštačke inteligencije“ predstavlja odličan vodič u kome opisuje kako će veštačka inteligencija uticati na sadašnjost, kao i na bližu i dalju budućnost.\nVećina ljudi formira svoje mišljenje o budućnosti na osnovu onoga što gleda u holivudskim filmovima – a tema je uvek ista: mašine će nam preuzeti posao, kiborzi će nas poraziti, a roboti će uništiti čovečanstvo. Tegmark ima mnogo stroži i intelektualno rigorozniji pristup ovoj temi i pokušava da odgovori na bitno pitanje: šta će se desiti kada ljudi više ne budu najpametnija vrsta na planeti? Šta se dešava kada veštačka inteligencija postane milion puta veća od ljudske inteligencije?\nU prvom poglavlju Tegmark predstavlja bakterije kao primer onoga što on naziva Život 1.0: život u kome se i hardver i softver razvijaju, a ne dizajniraju. Ovo je biološka faza. Ljudi su, sa druge strane, primeri Života 2.0: život čiji je hardver (telo) evoluiran, ali čiji je softver (um) u velikoj meri dizajniran (to podrazumeva algoritme i znanje koje koristimo za obradu informacija iz naših čula, kao i našu sposobnost čitanja, pisanja, računanja, pevanja i prepričavanja viceva). Ovo je kulturni stepen.\nMeđutim, sada smo u fazi u kojoj bi život mogao preći na nadogradnju Život 3.0 u kojoj život može dizajnirati ne samo svoj softver, već i hardver. Ovo je tehnološka faza. (Citat Edvarda Harisona: „Vodonik… ako se ima dovoljno vremena, pretvoriće se u ljude“ podseća nas na to koliko je evolucija, u stvari, silovita).\nTegmark ovo upotpunjava iznošenjem popularnih polemika, mitova i zabluda koje ljudi povezuju sa veštačkom inteligencijom i prelazi na raspravu o tome šta ljudi podrazumevaju pod inteligencijom, pamćenjem, računanjem i učenjem – drugim rečima, detaljnije objašnjava šta znači kada neka stvar postane inteligentna. Ističe da su ti koncepti apstraktni, nematerijalni, eterični, jer su „nezavisni od supstrata: sposobni da žive život koji ne zavisi ili ne odražava detalje njihovih osnovnih materijalnih supstrata.“\nNakon što je objasnio da je sve teže tvrditi da veštačka inteligencija nema ciljeve, širinu, intuiciju, kreativnosti ili jezik (osobine koje su srž čoveka) i nakon što je rekao da kratkoročni potencijal veštačke inteligencije mora značajno da poboljša naš život, Tegmark istražuje posledice eksplozije veštačke inteligencije, analizira niz mogućih scenarija i govori o njenim posledicama u narednih deset hiljada godina.\nMožda je najintelektualnije poglavlje u knjizi „Naše kosmičko nasleđe: sledećih milijardu godina i potom“, u kojem Tegmark razmatra različite naučne i moguće načine, na koje bi superinteligentni život efikasnije koristio resurse u kosmosu, uključujući načine na koje se može iskoristiti tamna energija i iskoristiti snaga kvazara i crnih rupa.\nMaks Tegmark jedan je od najistaknutijih fizičara i kosmologa našeg vremena i suosnivač instituta „Future of Life“, koji je primio velikodušne donacije od strane ljudi kao što je Ilon Mask. U ovoj knjizi, Tegmark ističe da istorija života pokazuje samoorganizaciju i sve složeniju hijerarhiju oblikovanu saradnjom, nadmetanjem i kontrolom. Superinteligencija će verovatno omogućiti koordinaciju većih razmera, a to što žurimo da počnemo sa upotrebom veštačke inteligencije može biti najbolja ili najgora stvar po čovečanstvo.\nU takvoj situaciji, treba ozbiljno razmišljati o tome kakav ishod zapravo priželjkujemo, i kako da usmerimo čovečanstvo u tom pravcu, jer, kako s pravom ističe Tegmark, „ako ne znamo šta želimo, malo je verovatno da ćemo to i dobiti“. Uticaj veštačke inteligencije na budućnost čovečanstva previše je važan da bismo ga ostavili u rukama ograničenih političara koji raspaljuju plamen nacionalizma i korporacija koje su zabrinute zbog kvartalnih prihoda. Knjiga Maksa Tegmarka je sjajna i uzbudljiva studija, odlična za one koji tek počinju da se bave ovom temom.\nAutor: Roan Roberts\nŽivot 3.0 Maks Tegmark


Javni poziv i ponuda za otkup sopstvenih akcija - Imlek a.d. , Beograd\nIzdavalac koji stiče sopstvene akcije: Imlek a.d. Beograd\nBroj akcija koje Izdavalac ima nameru da stekne: 5.000 običnih akcija, odn. 0,0622% od ukupnog broja izdatih akcija.\nDatum otvaranja ponude: 21.05.2014.\nDatum zatvaranja ponude: 05.06.2014.\nCena koju se ponuđač obavezuje da plati: 3.510,00 dinara po akciji\nPlanirani konsolidovani prihod "Energoprojekta" 239,3 mil EUR u 2014.\n"Energoprojekt holding" objavio je kvartalne rezultate na svom sajtu kao i na sajtu Beogradske berze. Rezultati se odnose samo na matično društvo, te stoga nisu najrelevantniji za procenu poslovanja kompanije kakva je "Energoprojekt", u čijem sistemu posluje veći broj zavisnih društava sa različitim delatnostima i na različitim geografskim područjima.\nU okviru napomena tog izveštaja, "Energoprojekt" je objavio da je ostvaren konsolidovani prihod za prvi kvartal 2014. godine u iznosu od 53,3 mil EUR, što je 15% više od planiranih 46,2 mil EUR. Ostvareni konsolidovani bruto dobitak (EBT) iznosio je 1,6 mil EUR, što je nekoliko puta više od planiranih 124.000 EUR. Na nivou grupe, "Energoprojekt" očekuje ukupne prihode od 239,3 mil EUR i profit pre poreza od 7,2 mil EUR za celu 2014. godinu.\nPlanirano je ugovaranje novih poslova u iznosu od 293,3 mil EUR na nivou celog sistema tokom 2014. godine i to u zemlji 62,4 mil EUR (21%) i u inostranstvu 230,9 mil EUR (79%). Kompanija je saopštila da je u prvom kvartalu 2014. ugovoreno 230,1 mil EUR novih poslova, što je 78% od godišnjeg plana ugovaranja. Od toga, 131,7 mil EUR (57%) se odnosi na domaće tržište, dok se 98,3 mil EUR (43%) odnosi na inostrano.\n"Jedinstvo" ostvarilo 360,5 miliona dinara profita u 2013.\nMontažno-građevinsko preduzeće, "Jedinstvo Sevojno" (JESV) objavilo je konsolidovane izveštaje za 2013. godinu na Beogradskoj berzi. Prema njima, konsolidovani prihod od prodaje iznosio je 8,1 milijardi dinara, što predstavlja rast od 35% prema prethodnoj godini. Usled toga došlo je do skoka operativne dobiti za 59,2% na godišnjem nivou na 486,7 miliona dinara. Ipak, konsolidovani profit video je manji rast od 15,3% i iznosio je 360,5 miliona dinara u 2013. godini.\nKompanija je takođe objavila poziv za skupštinu akcionara za 17. jun. Pored standardnih tačaka dnevnog reda, kao što su usvajanje godišnjih izveštaja, jesu i predlog odluke o isplati dividende i sticanju sopstvenih akcija. Predložena bruto dividenda iznosi 294 dinara, odnosnog 250 dinara neto, a isplata će se vršiti u tri rate, kvartalno, najkasnije poslednjeg dana u kvartalu, saopštila je kompanija. Predlog odluke o sticanju sopstvenih akcija ovlašćuje nadzorni odbor da vrši izbor o broju, ceni i vremenu kada će se akcije kupovati.


Podunavac: Vlast temeljno razara institucije u Srbiji | Autonomija\nPodunavac: Vlast temeljno razara institucije u Srbiji\nNegativno političko telo koje se porodilo u Srbiji i koje ograničava procese demokratizacije društva\nPolitikolog Milan Podunavac izjavio je danas da je na vlasti u Srbiji politička legura koja temeljno razara pravne i političke ustanove.\n“To je politička legura koja uvodi kolonizaciju i privatizaciju javnoga polja i ukidanja prava i sloboda građana”, rekao je Podunavac u Skupštini Vojvodine na promociji knjige “Vojvođansko pitanje u procesu srpske tranzicije”.\nPrema njegovim rečima, to je “negativno političko telo koje se porodilo u Srbiji” i koje ograničava procese demokratizacije društva.\nPredsednik Skupštine Vojvodine Ištvan Pastor rekao je da u Srbiji i dan-danas postoje oni koji misle da je autonomija Vojvodine jedan od razloga za krizu u kojoj se zemlja nalazi.\nOn je ocenio da u Srbiji izostaje ozbiljan politički dijalog o toj i mnogim drugim važnim političkim temama.\nAutor knjige “Vojvođansko pitanje u procesu tranzicije” je Jovan Komšić, a o knjizi su govorili i Marijana Pajvančić, Radomir Ličina i sam autor.


Ko nam čuva prava tokom pandemije? NA TALASU #11 sa Bojanom Selaković i Nikolom Kovačevićem | Talas.rs\nDa li postoji nešto sporno u novim izmenama Zakona o zaštiti stanovništva od zaraznih bolesti?\nKoji su najsporniji slučajevi kršenja ljudskih prava u Srbiji od početka pandemije korona virusa?\nDa li će neko za njih odgovarati?\nŠta očekujemo od novog Ministarstva za ljudska i manjinska prava i društveni dijalog?\nKakve sve posledice ima kriza poverenja tokom krize izazvane pandemijom?\nKako je pandemija uticala na položaj migranata u Srbiji i šta izostaje u reakciji države po ovom pitanju?\nGosti 11. epizode podkasta Na Talasu bili su Bojana Selaković, programska direktorka Građanskih inicijativa, i Nikola Kovačević, pravnik i stručnjak za ljudska prava migranata i izbeglica\nTAGS: korona virus Ljudska prava pandemija


Analiza | 17:00 Granollers G./Granollers M. - Gonzalez S./Qureshi A. U. H. Tip: 2 | Kladionica | Tipodrom.com\nObjavljeno: 2019-09-19 10:40:18\nSantiago Gonzalez i Aisam-Ul-Haq Qureshi su četvrti nosioci na turniru u Metzu.\nNjih dvojica će se za polufinale ovog turnira boriti protiv braće Granollers,Gerarda i Marcela.\nGonzalez i Qureshi su dva iskusna dubl igrača,imali su uspeha u dublu na ATP turnirima,klasični su dubl igrači,igraju samo dubl na ovom turniru.\nGonzalez i Qureshi su pobedili posle preokreta u prvom meču na ovom turniru,ali ne bi trebali da imaju većih problema u ovom meču,jer Gerardi i Marcel,u ovom trenutku,nisu ništa kvalitetniji dubl od njih dvojice.\nGerard i Marcel su pobedili sa 2:0 u prvom kolu ovog turnira,igrali su protiv dva igrača koji nisu u dobro formi došli na ovaj turnir,ali su ipak izgubili dva puta svoj servis u drugom setu tog meča,treba očekivati da njihovi servis gemovi budu pod većim pritiskom u ovom meču,posebno servis gemovi Gerarda.\nTip: 2 +4.9\nGostiju 153,Članova 3 (Sakriveni 0 Korisnici koji su u podesili svoj status kao sakriven.)


Nakon što je predsjednik Vlade Zdravko Krivokapić preuzeo rukovođenje Nacionalnim savjetom za borbu protiv korupcije na visokom nivou koji je do juče vodio potpredsjednik Vlade Dritan Abazović u tom Vladinom tijelu pljušte ostavke - član savjeta profesor Milan Popović, rukovodilac stručnog tima savjeta Vanja Ćalović Marković i članica stručnog tima Milena Popović Samardžić napustili su to tijelo, saznaju "Vijesti".\nPopović Samardžić potvrdila je tu informaciju, ali nije obrazlagala odluku.\nZDRAVKO CE PREUZETI NJIHOV RESOR ! MULTIPRAKTIK ! 😂😂😂😂😂\nDje ce calovic , sjedi jadna neces daleko uskoro ces dobit svoje 🤣


Upitno formiranje Vijeća ministara, SDA zateže zbog Vlade FBiH | Dnevnik.ba\nSve su prilike da Zoran Tegeltija, predsjedatelj Vijeća ministara BiH, neće do danas dobiti imena svih kandidata za ministre i zamjenike u Vijeću ministara, jer će SDA, ukoliko iz HDZ-a budu inzistirali na izmjeni Izbornog zakona, zategnuti konopac zbog formiranja Vlade FBiH.\nIako je i sam najavljivao da bi u ovome tjednu mogao poslati imena na provjeru i da bi tako BiH do kraja godine dobila Vijeće ministara, izgleda kako se to neće dogoditi, jer Tegeltija još od SDA nije dobio imena kandidata za ministarske i pozicije zamjenika ministara, koje po dogovoru od ljeta između SDA, SNSD-a i HDZ-a pripadaju ovoj stranci.\nDragan Čović, predsjednik HDZ-a, rekao je jučer u Širokom Brijegu da se nada kako bi novi sastav Vijeće ministara trebalo formirati do kraja godine.\n“Nezavisne” neslužbeno saznaju kako će sutra sve biti jasnije nakon susreta izaslanstava SDA i HDZ-a, kada će se najviše razgovarati o Vladi FBiH.\nUkoliko Čović bude inzistirao na izmjeni Izbornog zakona BiH, izvor “Nezavisnih” tvrdi kako će SDA zakočiti imenovanje Vijeća ministara te da zbog toga i ne dostavlja imena kandidata.\nKako kaže izvor, SDA želi da sa Vlada FBiH formira u paketu sa Vijećem ministara, a ovom u prilog ide i nedavna izjava Halida Genjca, glavnog tajnika SDA, koji je rekao kako formiranje Vijeća ministara i Vlade FBiH mora ići paralelno.\n“Ono što je sigurno zasad jest da Fadil Novalić i Jelka Miličević ostaju na svojim pozicijama, premijera FBiH i ministra financija FBiH. Takođe, dužnost neće mijenjati ni Melika Mahmudbegović iz SDA i Milan Dunović iz DF-a”, kaže izvor “Nezavisnih” i dodaje kako je Marinko Čavara, visoki dužnosnik HDZ BiH, ostao na poziciji predsjednika FBiH i da nije imenovan u Vijeće ministara BiH na poziciju ministara civilnih poslova s obzirom na to da po zakonu jedan čovjek ne može obavljati dvije izvršne dužnosti.\nZa petak je planiran i sastanak predsjednika stranaka koalicijskih partnera u FBiH, SDA, DF i SBB-a


GORI SU I OD USTAŠA! Đukanović, Krivokapić i Bečić optužili Srbe i Srbiju za genocid! - Informer\nInformer | 17. 06. 2021.\nMilogorci su uradili ono što nije radio ni ustaša Sekula Drljević, optužili su Srbiju i sve Srbe kao najveće zločince na svetu! A, onda će ovog leta da nas "genocidaše" pozivaju da im spasimo letnju sezonu\nRezolicija o Srebrenici je usvojena sa 55 glasova za, protiv je bilo 19 poslanika, a udržanih 7. I nije problem što je usvojena nekakava rezolucija o Srebrenici, problem je ono na šta se ona poziva. E, tu je sve laž do laži i najstrašnija osuda srpskog naroda. Krivokapić je tako na najdirektiniji način nastavio politiku po zlu čuvenig Sekule Drljivića i njegovog odnosa prema Srbima.\nI da sve bude još interesantnije, Krivikapić i ekipa se ne libe i neće imati nikakav problem da "genocidne Srbe" pozovu da tokom leta pare potroše na crnogorskom promorju! Živi bili, pa videli, ima da se "ubiju" od uvlačenja Srbima...\nRezolucija koju je Krivokapić, uz pomoć DPS, ali i URA i nekih drugih partija koje su do sada slovile kao prosrpske (Demokrate Alekse Bečića) progurao podrazumeva, između ostalog, osudu i priznaje da se u Srebrenici jula 1995. godine desio genocid, kai i da to Skupština Crne Gore najoštrije osuđuje, da se zabranjuje javno negiranje postojanja i umanjenje genocida, da se 11. jul proglasi danom sećanja na žrtve.\nTako je, u vreme kada se srpski narod u Crnoj Gori suočava sa najstrašnijom diskriminacijom i pokušajima nametanja novog identiteta od strane DPS i Mila Đukanovića, i aktuelni premijer Zdravko Krivokapić krenuo putem po zlu čuvenog Sekule Drljevića.\nKivokapiću sada preostaje da napravi novu skupštinsku većinu sa DPS i Milom Đukanovićem, ako se naravno usudi na takvu izdaju srpstva!\nPoređenja su sasvim očigledna s obzirom na to da je Sekula Drljević, kolaborant iz Drugog svetskog rata i jedan od prvih Crnogoraca koji su prestali da se izjašnjavaju kao Srbi, a istovremeno je i autor dela današnje himne Crne Gore.\nSekula Drljević je u mladosti sebe smatrao za Srbina i bio je srpski nacionalista i zagovornik ujedinjenja Crne Gore i Srbije.\nKada je ostao bez željene funkcije ministra pravde u novoj državi Kraljvini SHS postao je jedan od najvećih protivnika te države, a tokom Drugog svetskog rata priključio se ustašama i NDH.\nKrivokapić je rezolucijom o Srebrenici na najbrutalniji način ismejao i Gideona Grajfa, izraelskog istoričara i najvećeg svetskog stručnjaka za Holokaust, koji je bio na čelu Nezavisne međunarodne komisije za istraživanje genocida u Srebrenici.\nProfesror Grajf je utvrdio da u Srebrenici nije bilo genocida i da svako ko koristi taj termin u vezi sa ratnim događajima iz 1995. ima veoma loše namere!\nBroj srebreničkih žrtava, utvrdio je Grajf, ne premašuje 3.714 ljudi!\n- Ja sam Jevrejin i odlično znam šta je genocid, a to što se desilo u Srebrenici ne može da se nazove genocidom. Svaka smrt je tragedija, užasna tragedija, ali broj žrtava je takođe bitan. Dakle, mi smo utvrdili da se u Srebrenici ne radi o genocidu, i to ću ako treba ponoviti stotinu hiljada puta jer tamo genocid nije počinjen - jasan je Grajf.\n09:49 >> 09:54 Balkan 4\ninformer.rs/borba.me/sputnjik | Četvrtak, 17. 06. 2021.\nInformer.rs/In4s | Nedelja, 13. 06. 2021.\nMilo Đukanović Crna Gora Srebrenica Sekula Drljević zdravko krivokapić\nCRNA GORA NAD AMBISOM! Državni dug 3,66 milijardi evra - 87,39 odsto BDP-a!\nPre litija su udarili najžešće i tad napisah da su gori milogorci i montenegrini od ustaša i obistinilo se. Otimanje verskih, historijski i nacionalnih vrednosti sa ciljem zatiranja je genocid, ali ovakva "gebelsovska" propaganda sa lažima i podvalama je neprevaziđena. Ovo je ludilo koje budi gađenje i isključivosti, ovo je put u sukob i rat, ovo je plod politike zapadnih službi i sigurno da ova prevara sa Krokapićom je veća od ulaska u NATO.\nTrcite brzo na more crne gore, ostavite I'm sto vise Para, zmija Koje ste gajili u nedrima se osilila, srecno vam bilo\ncrnogorci nikad nisu bili SRBI niti ce ikad biti,kad to SRBI budu shvatili,sve ce biti lakse po SRBIJU i SRBE uopste,nas problem je sto su nam na vlasti izdajnici vise od100 godina,a vecina njih ima crnogorsko poreklo,ovde im je mnogo lepo,pa ne bi nista da menjaju,generacijama nista ne rade,a mnogo dobro zive,dok to sve ne najurimo nece nam biti bolje,za pocetak ukinuti dvojna drzavljanstva,koja SRBI daju,a crnogorci ne.......


DRAGOJEVIĆ - STOJIĆ OČITALA LEKCIJU KOŠARCU: 'Da li mjere prevencije važe samo za 'običan' narod a ne i za bahate funkcionere…' | Slobodna Bosna\nČlanica Predsjedništva SDS-a Maja Dragojević-Stojić oštro je reagirala nakon što su procurile informacije o rođendanskoj zabavi na kojoj je bio i SNSD-ov ministar\n„Pitam nadležne li su mjere prevencije za vrijeme epidemije korona virusa rezervisane samo za 'običan' narod, dok se pojedini bahati ljudi na funkcijama ne pridržavaju preporuka, prave proslave, bez ikakve zaštitne opreme? Možda baš zbog takvih i imamo trenutno nepovoljnu epidemiološku situaciju – istakla je član Predsjedništva SDS-a Maja Dragojević-Stojić reagujući na sinoćne snimke proslave u sarajevskom restoranu kojoj je prisustovao i ministar Staša Košarac.\n„Mi moramo svi jedni drugima da pomognemo, a isto tako i našem narodu, državi i sve dok ne počnemo razmišljati na takav način, boriti se za opšte dobro, ne možemo očekivati napredak ni na jednom polju. Treba svi da se udružimo i izborimo sa problemima i negativnim pojavama koje nas okružuju“, rekla je Maja Dragojević-Stojić.\nČlan Predsjedništva SDS-a je rekla „da smo svjedoci povećanog broja zaraženih pacijenata korona virusom i pored svih sprovedenih mjera Republičkog štaba za vanredne situacije“.\n„Postavlja se pitanje da li je razlog nepridržavanje preporuka ili neadekvatna trijaža i zaštita u zdravstvenim ustanovama. Svi mi koji radimo u bolnicama i korona timovima smo svjesni značaja adekvatne zaštitne opreme i pridržavanja svih propisanih mjera“, istakla je Maja Dragojević-Stojić.\nOna postavlja pitanje i šta je donijelo vanredno stanje: „povećan broj zaraženih pacijenata, još veću ekonomsku krizu, strah, stres, neizvjesnost...“!?\n„Zdravstveni radnici su i dalje na velikom udaru, još većem nego na samom početku borbe protiv Covid-19 oboljenja“, zaključila je Maja Dragojević-Stojić.


M. D. 15. septembra 2017. 04:00\nČini se da poslodavci i zaposleni nikad lakše nisu postigli dogovor o povećanju minimalne cene rada. Minimalac će sa 130 dinara biti povećan na 143 dinara, ali taj trošak neće platiti poslodavci, jer će ih država rasteretiti i smanjiti poreske namete. Sa Međunarodnim monetarnim fondom razmatraće se mogućnost da se neoporezivi deo zarade, koji trenutno iznosi 11.790 dinara, poveća za 2.200 dinara.\nTrošak poreskog rasterećenja preuzeće država. Kako pokazuju prve nezvanične računice, budžet će to koštati četiri do pet milijardi dinara. Formalno posmatrano, za zaposlene koji u ugovoru o radu imaju dogovorenu bruto zaradu (sa porezima i doprinosima) sa povećanjem neoporezivog dela zarade trebalo bi da se poveća i njihova neto plata. Odnosno, da im mesečne uplate na tekućem računu budu veće. Međutim, kako sada stvari stoje, većina poslodavaca taj iznos će zadržati za sebe. Tačnije trošak koji će im se pojaviti po osnovu povećanja minimalne cene rada apsorbovaće tako što će imati manje rashode po osnovu ovog poreskog rasterećenja.\nZoran Drakulić, predsednik Kluba „Privrednik”, kaže da je to bio i uslov da poslodavci prihvate povećanje minimalca.\nKako u praksi izgleda ova poreska klackalica? Poslodavac koji ima radnike koji dobijaju minimalac će, po tom osnovu, imati rast troškova.\n– Ima i kompanija koje uopšte nemaju radnike koji dobijaju minimalnu platu. Takve su, na primer, IT kompanije – kaže profesor Ekonomskog fakulteta Milojko Arsić. – Takvi poslodavci po osnovu povećanja minimalne cene rada uopšte neće imati trošak. Sa druge strane, sa povećanjem neoporezivog dela zarade, trebalo bi i da se radnicima, koji sa poslodavcem imaju dogovorenu bruto platu, poveća neto zarada. Međutim, to je sve stvar tržišta i odnosa snaga između zaposlenog i poslodavca. Tamo gde su sindikati jači verovatno će i ušteda po osnovu povećanja neoporezivog dela zarada otići zaposlenom na račun. U drugim slučajevima, poslodavac će tako nadoknaditi trošak koji mu je nastao zbog povećanja minimalca – kaže Arsić.\nU prevodu, raspodela ovog poreskog opterećenja prepuštena je tržištu pa je neizvesno ko će ostvariti veću dobit: radnici ili poslodavci. Ali se, međutim, zna da će ova poreska rasterećenja budžet koštati četiri do pet milijardi.\nProfesor Milojko Arsić smatra da ne treba država da preuzme kompletan trošak finansiranja ovog paketa, već da bi teret trebalo pravilno rasporediti. Odnosno da polovinu tog iznosa plate i poslodavci.\nPitanje je kakav će biti stav MMF-a. Učesnici u pregovorima kažu da je na sastanku sa ministrom finansija, Dušanom Vujovićem, rečeno da postoje i razni načini da povećanje minimalca za poslodavce ne bude trošak.\nKako pokazuju okvirne računice, plan je da povećanje zarada zaposlenima u javnom sektoru u proseku bude oko pet odsto. Neko će dobiti manje, a neko veće povišice, ali je fiskalni prostor, za sada toliki.\nŠta povećanje neoporezivog dela zarade znači u praksi vidi se na primeru plate od 50.000 dinara. Ako se od ovog iznosa oduzme 11.790 (koliko trenutno iznosi neoporezivi deo plate) onda je osnovica za obračun 38.210. Na tu osnovicu zaračunava se porez na zarade koji iznosi 10 odsto. Što znači da se na ime poreza od plate odbija 3.821 dinar. Neto iznos, odnosno plata koju zaposleni nosi kući, je 36.179 dinara. Ukoliko bi se neoporezivi deo zarade povećao na 13.990 dinara, kao što se sada kalkuliše onda bi osnovica za obračun bila manja i iznosila bi 36.010. Porez na zaradu u tom slučaju bio bi 3.601, umesto dosadašnjih 3.821.\nUkoliko bi ta ušteda išla zaposlenom, njegova neto plata bila bi veća. Poslodavac može i tu uštedu da zadrži za sebe i po tom osnovu pokrije trošak koji mu se pojavio zbog povećanja minimalca.


Kako napraviti anticelulit ulje kod kuće - savršen savet i recept!\nStiglo je proleće a sa njim i stara dilema:\nKoji anticelulit preparat da se upotrebi ove godine?\nAko nemate svoj omiljeni preparat ili biste da probate nešto novo i sasvim prirodno, napravite sami svoje anticelulit ulje.\n200 ml baznog ulja,\n15 kapi eteričnog ulja kleke,\n15 kapi eteričnog ulja ruzmarina,\n20 kapi eteričnog ulja grejpfruta i\nIzaberite tamnu staklenu bočicu (najbolje od nekog istrošenog sirupa), sipajte u nju bazno ulje i dodajte eterična ulja. Bočicu zatvorite i protresite da se sastojci sjedine.\nUlje se može koristiti odmah.\nKao bazno ulje možete upotrebiti bilo koje biljno ulje. Ja sam isprobala sa maslinovim i bademovim uljem.\nMaslinovo ulje je praktičnije rešenje, jer se kvalitetan proivod može naći u svim bolje opremljenim marketima. Pakovanje od jednog litra košta oko 600 dinara. Uvek birajte proivod koji je dobijen tehnikom hladnog ceđenja, na etiketi obično piše da je ekstra devičansko.\nBademovo ulje se može nabaviti u bolje opremljenim apotekama ili online. Znatno je skuplje od maslinovog ulja. Pri kupovini posebnu pažnju treba obratiti na sastav prozivoda, kupujte samo čisto bademovo ulje bez dodatnih primesa.\nSvoje ulje čuvajte na tamnom i suvom mestu i imaće dug rok trajanja.\nRecept je osmišljen tako da antioksidanti iz baznog ulja neguju kožu, sprečavaju dehidrataciju i pojavu strija. Eterično ulje limuna sprečava pucanje kapilara, a eterična ulja ruzmarina, kleke i grejpfruta poboljšavaju krvnu i limfnu cirkulaciju i pospešuju izbacivanje toksina iz tkiva.\nEterična ulja možete nabaviti u apotekama, ali je izbor prilično loš, pa je najbolje da posetite sajt http://prirodnakozmetika.com i naručite online. Za svako ulje imate objašnjenje za šta sve može da se koristi u aromaterapiji.\nOvo je bila moja omiljena kombinacija za anticelulit kućni tretman. Kad se malo upoznate sa različitim vrstama eteričnih ulja i načinom kombinovanja, osmislite svoj originalni recept, pa podelite sa nama.\nKoliko ti je trebalo vremena do prvih znakova poboljsanja? Hocu da budem spremna za letovanje :ermm:\nDraga Milice, ni jedan preparat protiv celilita nije magičan. Odgovorno tvrdim da vazi jednačina:\ntelo bez celulita = vežbanje + korekcija ishrane + anticelulit preparati.\nPlaniram nekoliko detaljnih postova na temu kako se pripremiti za bikini. Do sledećeg čitanja.


Uslovi korišćenja - DALS internet prodavnica\nPažnja: molimo vas da pažljivo pročitate uslove korišćenja pre upotrebe DALS internet sajta. Korišćenjem našeg internet sajta potvrđujete da ste pročitali, razumeli i prihvatili ove uslove korišćenja (u daljem tekstu: Uslovi).\nEkser doo Sombor zadržava pravo da u bilo kom trenutku izmeni Uslove unošenjem izmena u ovaj tekst. Predlažemo da s vremena na vreme posetite ovu internet stranicu i proverite da li su se Uslovi možda promenili od vaše poslednje posete.\nSadržaji objavljeni na internet sajtu DALS vlasništvo su Ekser doo Sombor i mogu se upotrebljavati samo u nekomercijalne svrhe, pri čemu se moraju poštovati i sva navedena upozorenja o autorskim pravima.


Nissan Qashqai 1.6D XT TEKNA (2018) - 30.810 € | SUBOTICA.com\nNissan Qashqai 1.6D XT TEKNA\nNovo vozilo Pogonsko gorivo: Dizel Zapremina motora: 1598cm3 Snaga motora: 129KS (96kW) Pređenih kilometara: 1km Emisiona klasa: Euro 6 Pogon: Prednji Menjač: Automatski Strana volana: Levi volan Klima: Automatska klima Registracija: Nije registrovan Poreklo vozila: Na ime kupca Oštećenje: Nije oštećen Boja spoljašnjosti: Plava Broj vrata: 4/5 vrata Broj sedišta: 5 sedišta\nAirbag za vozača, Airbag za suvozača, Bočni airbag, Child lock, ABS, ESP, Kodiran ključ, Blokada motora, Centralno zaključavanje, Ulazak bez ključa, Asistencija praćenja trake, Senzor mrtvog ugla\nMetalik boja, Branici u boji auta, Servo volan, Multifunkcionalni volan, Tempomat, Daljinsko zaključavanje, Putni računar, Panorama krov, Tonirana stakla, Električni podizači, Električni retrovizori, Grejači retrovizora, Sedišta podesiva po visini, Elektro podesiva sedišta, Grejanje sedišta, Svetla za maglu, Senzori za svetla, Senzori za kišu, Parking senzori, Krovni nosač, Aluminijumske felne, Navigacija, Radio CD, LED prednja svetla, Naslon za ruku, Adaptivni tempomat, Automatsko parkiranje, Kamera, Hands free, Adaptivna svetla, ISOFIX sistem, Start-stop sistem, Multimedija, Elektro sklopivi retrovizori, Memorija sedišta, DPF filter, Dnevna svetla, 360 kamera, Ekran na dodir, Kožni volan, USB, Paljenje bez ključa, Ambijentalno osvetljenje\nVozilo sa najjačim paketom opreme, automatski menjač, 3D NAPA koža, kompletno crni enterijer, premium BOSE audio sistem. Ova serija Qashqaia je opremljena ProPilot sistemom za poluautonomnu vožnju, koja omogućuje odžavanje vozila u okviru jedne kolovozne trake u kombinaciji sa adaptivnim tempomatom. Identično vozilo je dostupno i u metalik crnoj boji.\nTelefon 1: 0244561077 Telefon 2: 063526111 Mobilni telefon 1: 063536552 Grad: 24000 Subotica\nDiler: Auto-Marton doo Adresa: Batinska 6, 24000 Subotica\nHemijskoj školi nagrada za razvoj preduzetničkih veština\nZaplenjena zubarska oprema vredna 700.000 dinara\nStoni tenis: Spartak sa dve supeligaške pobede u krugu "velike…\nStoni tenis: Pobeda Spartak Stoss-a protiv TSC-a i Galadske\nSportsko penjanje: Nora Bognar najbolja u seniorskoj konkurenciji


Dodik: Imamo stabilnu većinu sa 44 poslanika | Teslić Online\nBanjaluka – SNSD, DNS i SP imaju skupštinsku većinu, odnosno 44 glasa za izbor novog rukovodstva Narodne skupštine i Vlade RS, izjavio je u petak lider SNSD-a Milorad Dodik.\nOn je rekao da ima imena poslanika koji će činiti većinu, koja će se pokazati na konstitutivnoj sjednici Narodne skupštine zakazanoj za ponedjeljak.\n– Tu su i dva poslanika koje predvodi lider Napredne Srpske Adam Šukalo i još dva koji nisu bili u ovoj političkoj grupaciji. Sa najmanje 44 glasa završićemo izbor novog skupštinskog rukovodstva i nove Vlade – rekao je Dodik.\nPredstavnici SDS-a, PDP-a i NDP-a dogovorili su u četvrtak u Sarajevu sa koalicijom “Domovina” zajednički nastup na konstitutivnoj sjednici Narodne skupštine i izrazili uvjerenje da će uspjeti da obezbijede većinu, tvrdeći da imaju više od 42 poslanika. Komentarišući taj dogovor, Dodik je rekao da je SDS u očaju i da ne birajući sredstva pokušava da očuva strukturu.\n– Političke igre opozicije sa koalicijom “Domovina” i dogovor koji su postigli sa njima o zajedničkom nastupu u Srpskoj su dokaz u kakvom su očaju. Nemam informaciju da je sporazum potpisan sa Savezom za promjene, nego sa SDS-om. Politička lijenost i spremnost da se sve što uradi SDS tretira kao potez Saveza za promjene vidljiva je i u činjenici da su sa SDA i DF-om sporazum potpisali kao partije, a ne kao Savez za promjene – rekao je Dodik u Banjaluci.\nDodik naglašava da je “Domovina” nasljednik političkih ciljeva koalicije “Prvi mart” i da je ona za Srpsku politički opasna grupacija. Poručio je da “Domovina” neće ostvariti cilj da u RS bude jezičak na vagi, jer SDA nije potrebna za većinu koju imaju SNSD, DNS i SP.\n– Koalicija “Domovina” je primarno protiv RS i tu je da uđe u sistem da bi ga iznutra pokušala razoriti ili nametnuti neke svoje stavove. Očigledno je da mnogi ljudi iz SDS-a to ne razumiju – rekao je Dodik.\nMeđunarodni sekretar SNSD-a Željka Cvijanović izjavila je da će RS prva u BiH imati vlast i da će je činiti dosadašnja vladajuća koalicija.\n– U ponedjeljak ćemo imati skupštinsku većinu, a nakon toga se ide u formiranje Vlade – rekla je Cvijanovićeva.\nOna je ocijenila da opozicione partije iz RS vode obezglavljenu politiku i da su rukovodstva tih partija odmetnuta od svog članstva.\n– Ta rukovodstva dobro polemišu sa onima sa kojima njihovo članstvo nikada ne bi polemisalo i puze pred onim pred kojim njihovo članstvo ne bi puzalo. Rukovodstvo opozicije polemiše sa patrijarhom, sa Asocijacijom osnivača RS, ali ne polemišu sa Bakirom Izetbegovićem, nego su njemu i Emiru Suljagiću dali mikrofon da objašnjavaju politike opozicije – naglasila je Cvijanovićeva.\nPredsjednik SDS-a Mladen Bosić izjavio je u petak da Savez za promjene očekuje da će u ponedjeljak na prvoj sjednici Narodne skupštine imati i više od 42 poslanika u svom bloku.\n– Tada ćemo imati trenutak istine. Sve će biti jasno – uvjeren je Bosić i dodaje da neke od stranaka još nisu donijele odluku kojem političkom bloku u RS će se prikloniti.\nPotpredsjednik SDA Sadik Ahmetović potvrdio je da su sa predstavnicima SDS-a, PDP-a i NDP-a postigli saglasnost o podršci njihovim kandidatima za novo rukovodstvo Narodne skupštine RS.\n– Senad Bratić je kandidat “Domovine” za potpredsjednika Narodne skupštine RS iz reda bošnjačkog naroda, a Savez za promjene će ime kandidata vjerovatno objaviti u ponedjeljak – rekao je Ahmetović.\nO formiranju vlasti u RS biće mnogo razgovora i tokom vikenda. U Banjaluci će danas (subota) zasjedati Glavni odbor i Predsjedništvo DNS-a, a biće održane i sjednice stranačkih organa SNSD-a i SDS-a. U SNSD-u su ranije potvrdili da će za predsjednika Narodne skupštine RS biti predložen kadar DNS-a. Konačnu odluku o tome kome će se prikloniti trebalo bi da donesu i naprednjaci koje vodi Šukalo, a koji su kao dio koalicije DNS-NS-SRS osvojili dva mandata u parlamentu Srpske.\nPremijer RS Željka Cvijanović izjavila je da nema namjeru da komentariše istragu u vezi sa audio-snimkom na kojem ona navodno govori o kupovini poslanika.\n– Predmet ne mogu da komentarišem, ali mogu temu o kupovini glasova. Sve što vrijeme više odmiče, sve mi je jasnije da ovdje nikad nije bilo potrebe da se kupuju glasovi od opozicije, jer nam oni dolaze sami – rekla je Cvijanovićeva.\nMUP RS podnio je Specijalnom tužilaštvu RS izvještaj protiv nepoznatih osoba zbog neovlašćenog prisluškivanja i tonskog snimanja više privatnih razgovora premijera RS, čiji su dijelovi montirani u jedan na kojem Cvijanovićeva navodno govori o kupovini poslanika.\nPrevious: Hrvatska: Držao čoveka 18 god. u ropstvu\nNext: Baka (82) iz Negotina manijaku iskasapila penis!


Istraživanje: Alergije se prenose sa majki na ćerke i sa očeva na sinove | Lepota i zdravlje\nIstraživanje: Alergije se prenose sa majki na ćerke i sa očeva na sinove\n14.08.2012 u 21:00 časova Nema komentara\nAlergije se prenose sa roditelja na decu, i to sa majki na ćerke i sa očeva na sinove, pokazalo je novo istraživanje.\nŠansa da razvijete neku alergiju je dvostruko veća ukoliko je ima i jedan od vaših roditelja, i to onaj koji je vašeg pola. Alergija se može javiti i ako je roditelj od njen patio u detinjstvu pa je izgubio tokom života, a isto važi i za astmu i ekceme.\nRanije se verovalo da je prenosilac alergija uvek majka, ali nova otkrića tvrde drugačije. Hasan Aršad, voditelj istraživanja, tvrdi da se alergijske bolesti razvijaju na rodnoj osnovi. Nasledno će sinovi dobiti očevu, a ćerke majčinu alergiju.\nKljučne reči: alergije, Zdravlje\nŠolja kafe ujutru protiv bolova u vratu i leđimaPet namirnica koje su dobre za zdravlje kostijuNajgori obroci pred odlazak na spavanje\nPRETHODNOBesplatno merenje plućne funkcije dece u “Ušću”\nSLEDEĆEBrza vožnja bicikla produžava život


Golobradi mladići prigrlili pehar Kupa Republike Srpske\n18.01.2018 15:58 | Ivan Dragičević\nMrkonjić Grad - Košarkaši Student Igokee, odnosno juniorski tim šampiona BiH, napravili su pravu senzaciju u Mrkonjić Gradu, gdje su u finalu Kupa Republike Srpske savladali branioca trofeja Mladost rezultatom 94:84 poslije produžetka i tako došli do prvog trofeja u seniorskoj konkurenciji.\nDobar dio ove ekipe nije zašao u punoljetstvo, ali to ne smeta golobradim mladićima da na putu do uspjeha ruše mnogo iskusnije od sebe. Na papiru bi trebalo da su rivali poput Mladosti, Radnika i Borca kvalitetniji, ali su izabranici Žarka Milakovića na terenu dokazali da im je samo nebo granica. Ispunjena dvorana u Mrkonjić Gradu sportski je pozdravila nove osvajače Kupa, u čijim je redovima Dalibor Ilić bio prvo ime susreta sa 24 poena i 17 skokova.\n- Prezadovoljan sam, ulazak u finale bio je uspjeh, ali kada smo dobili Radnik, znao sam da možemo i narednog rivala. Bilo nam je svejedno da li će doći Mladost ili Leotar, vjerovao sam u naše mogućnosti. Lijepo je što smo slavili na gostujućem terenu u ovakvoj atmosferi i ovo je pobjeda tima. Stali smo jedan iza drugog, ko zna da li ćemo ponovo igrati ovo takmičenje i sve su to faktori koji su nas motivisali. Drago mi je što rastemo, volio bih da u skorije vrijeme neko od nas zaigra u prvom timu Igokee - rekao je Ilić.\nMladost je u jednom momentu imala dvocifrenu prednost, činilo se da je finale odlučeno, ali je Milaković promjenom odbrane vratio svoje momke u igru. Korak po korak, gosti su se približavali rivalu, a produžetak je izborio Aljoša Janković, koji je pogodio poslije sjajne akcije. Čak 22 ubačena poena u pet minuta produžetka govore o dominaciji Student Igokee, čiji su igrači imali podršku prvotimaca, stručnog štaba i rukovodstva Igokee.\n- Presrećan sam, čestitam momcima, sjajni su. Prije pet mjeseci prvi pripremni meč igrali smo protiv Mladosti, kada smo izgubili sa dvadesetak razlike. Da mi je neko prije godinu rekao da ćemo osvojiti Kup, kazao bih mu da je smiješan. Ali, ne zaustavljamo se ovdje, slijedi nam polufinalni juniorski turnir RS, zatim dvije utakmice u Prvoj ligi, pa Fajnal for juniorske ABA lige u Laktašima. Imali smo problema da poslije dobrih utakmica padnemo, tako je bilo nakon Borca i turnira u Zagrebu. Moramo naučiti igrati bitne utakmice u kratkom periodu, nema vremena za odmor - dodao je Milaković.\nDodik: Nagrade ekipi\nGeneralni menadžer Igokee Igor Dodik bio je presrećan poslije pobjede i osvojenog trofeja, pa je obećao i nagrade akterima.\n- Ponosan sam na momke, ostao sam bez riječi. Čestitam im, biće nagrada naravno, a zajedno ćemo odlučiti o tome. Kad je krenulo takmičenje u Kupu, nisam očekivao da mogu do finala, ali sam prije ove utakmice znao da svašta može da se desi - rekao je Dodik.\nŽenu u Ljubuškom poprskali suzavcem i oteli joj 200.000 KM


13 MOĆNIH REČENICA KOJE DOKAZANO POMAŽU U SMIRIVANJU ANKSIOZNE I PLAŠLJIVE DECE - Školarci\nPričaj mi o tome što te plaši.\nDajte detetu prostor da priča o svojim strahovima bez prekidanja. Budite strpljivi, nekom detetu je potrebno više vremena da obradi i rastumači svoje misi. Ne pokušavajte da popravite stvari ili nudite rešenja.\nDetetu je nekada lakše ako mu date neko određeno vreme, na primer: „Hajde da pričamo o tome što te muči 10 minuta.“\nKoliko je velika tvoja briga?\nPomozite detetu da verbalizuje veličinu svoje brige i tako vam da jasniju sliku o tome šta to za njega znači.\nDeca mogu da opisuju svoju brigu koristeći ruke (od malo razmaknutih do skroz raširenih ruku) ili tako što ćete nacrtati tri kruga na parčetu papira (mali, srednji i veliki krug) i dati detetu da odabere onaj koji odgovara njegovom problemu.\nŠta bi poručio/la svojoj brizi?\nObjasnite detetu da je njegova briga kao dosadna „buba“ koja je stalno tu i govori mu da se brine. Zajedno smislite nekoliko rečenica koje biste joj poručili i onda neka ih dete govori svojoj bubi.\nTo može biti i naredba tipa „Odlazi bubo!“ ili „Ne moram da te slušam. Nije istina to što pričaš“ i drugo. Koristite i zanimljive i smešne glasove, a probajte i sa tihim i sa glasnim upozorenjima.\nDa li možeš da nacrtaš svoj strah?\nMnoga deca ne mogu da izraze svoje emocije rečima. Ako je i vaše dete u toj grupi, ohrabrite ga i podstaknite da nacrta i oboji svoju brigu na papiru ili je napravi od papira.\nKada završi, dajte neko mišljenje i onda mu pružite priliku da objasni značenje svog crteža. Na primer: „To je baš puno plave boje! Zašto?“\nHajde da promenimo kraj!\nDeca koja su u strahu se često osećaju zaglavljeno u istom krugu iz koga ne vide izlaz.\nPomozite vašem detetu da sagleda više opcija tako što ćete mu reći da ispriča svoju priču ali da ostavi kraj otvoren. Onda mu dajte nekoliko novih završetaka. Neki mogu da budu i smešni, ali neka barem jedan bude realan za vaše dete. Fokusirajte se na to da vaše dete prevaziđe svoj strah sa sigurnošću.\nŠta još znaš o… (dopunite rečenicu onim čega se dete plaši)?\nNeka deca se osećaju jače i snažnije kada imaju više informacija o uzroku svog straha (naročito ako pričamo o stvarima kao što su tornado, liftovi, zmije itd.).\nAko vaše dete spada među ovu decu, probajte da nabavite knjigu o stvarima kojih se plaši, uradite neki naučni eksperiment ili zajedno istražite o tome na internetu. Nađite odgovore na pitanja poput opisa te stvari/pojave, koliko često se javlja, kako se ljudi štite itd.\nKoju tehniku smirivanja hoćeš da koristimo?\nUnapred napravite listu tehnika smirivanja u kojima vaše dete uživa. To može biti neka igra, grljenje lutke, neka uradi sam aktivnost, slušanje omiljene muzike, plesanje, crtanje, čitanje omiljene knjige i slično. Vežbajte te aktivnosti kada je dete mirno i zapisujte na zajedničkoj listi lepih stvari.\nA onda, kada vidite da je dete zabrinuto i anksiozno, predložite mu da odabere nešto sa liste i tako se umiri.\nSada ću da udahnem duboko.\nAko vam se desi da detetu dajete mogućnost da odabere tehniku smirivanja ali se ono odupire jer je mnogo zabrinuto i uplašeno, koristite sebe kao tehniku smirivanja deteta!\nVerbalizujte šta radite i kako se osećate zbog toga. Možete i da uzmete dete u naručje da ono može da oseti kako se vaša pluća šire i skupljaju kad dišete.\nPročitajte još…IZVINITE, DECO, ŠTO ZA VAS NIKO NE ZNA: Mladi matematičari doneli 6 medalja sa Olimpijade u Brazilu\nTo je strašno ali…\nPokažite detetu da razumete njegov strah tako što ga nećete pogoršavati već upotrebite reč „ali“.\nPosle „ali“ dodajte rečenice poput: „ti si na bezbednom“ ili „ti si već ranije savladao/la taj strah“ ili „ti imaš plan!“\nOve rečenice podstiču interni dijalog koji vaše dete može da koristi i samo sledeći put kada se oseti zabrinuto i uplašeno, a vi možda i niste i pored njega.\nJedva čekam da mi pričaš o…\nSvakom roditelju je teško da vidi da mu dete pati od brige. Ali, mnogi onda žure da spasu dete iz takve situacije.\nOhrabrite vaše dete da će preživeti to teško osećanje koje ga sprečava da uradi nešto tako što ćete pomenuti temu o kojoj ćete razgovarati zajedno kasnije – kakva je bila utakmica, šta je bilo u školi, čega se dete igralo itd.\nŠta ti treba od mene? Kako ja mogu da pomognem?\nUmesto da pretpostavite da znate šta je vašem detetu potrebno, pružite mu priliku da vam kaže šta će mu pomoći.\nNeko dete će reći da mu je potrebno da ga saslušate, zagrlite ili da mu pomognete da nađe rešenje. Ako ne možete da pomognete, pružite mu ono što želi kroz fantaziju. Na primer, na zahtev poput „Hoću da ti ideš sa mnom u školicu“ možete da odgovorite sa „Uuuhh kako bi bilo super da odrasli mogu u školicu!!“\nTaj osećaj će proći. Mama obećava.\nOvu rečenicu možete koristiti i kada je dete na vrhuncu panike. Sva osećanja, kad-tad, prođu.\nObjasnite detetu da možda izgleda da se nikada neće završiti, da je mnogo teško i da je to u redu, ali da ne treba da se fokusira samo na taj trenutak već i na olakšanje koje se nazire na horizontu.


Haos sa mazutom počeo pre 3 dana, u rekama viđene OGROMNE MRLJE, strahuje se od najgoreg! - alo.rs\nSITUACIJA PRETI DA ESKALIRA! Haos sa mazutom počeo pre 3 dana, u rekama viđene OGROMNE MRLJE, strahuje se od najgoreg!\nAUTOR: Alo.rs/Telegraf/I.L. DATUM I VREME: 14.08.2019. 16:00\nEkološka katastrofa preti većem delu Srbije.\nVanredna situacija u Kozelju, Foto: Tanjug/Filip Krainčanić\n* Na udaru više gradova u Srbiji\n* ekološka katastrofa počela pre 3 dana\n* u Moravicu izlila masna mrlja od nafte\nMazut koji se izlio u reku Moravicu u Ivanjici sada preti da zagadi sva mesta koja se nalaze na njenom toku, ali i i Zapadnu Moravu koju Moravica tvori zajedno sa Đetinjom.\nOvaj ekološki incident počeo je još pre 3 dana, najpre se nije znalo ko to ispušta velike količine mazuta u rečicu kroz otvor kanalizacije, a onda je stigla nezvanična informacija da je došlo do pucanja cisterne za mazut Zavoda za rehabilitaciju Ivanjica, koja ima kapacitet od 75 tona. U Ivanjici je juče proglašena vanredna situacija!\nPosle Ivanjice sledeći grad na udaru zagađenja je Arilje, a potom i deo Požege, na čijoj se teritoriji spajaju Đetinja i Moravica od kojih nastaje Zapadna Morava.\nPrvi veći grad na toku Zapadne Morave je Čačak i njegovi stanovnici već strepe, posebno ako se uzme u obzir da je kupanje na Zapadnoj Moravi veoma popularno. Mrlje su već primećene uzvodno od Čačka, u Ovčar banji.\nNa udaru bi moglo da bude i Kraljevo, kao i sva usputna mesta, a zagađena voda ne bi smela da se koristi za kupanje i navodnjavanje bašta.\nSektor za vanredne situacije i Srbijavode pritekli su u pomoć opštini Ivanjica kako bi što brže sanirali problem sa naftnom mrljom. Kako prenosi portal Infoliga, tri cisterne iz Uba, sat iza ponoći, stigle su u Zavod za rehabilitaciju i pretočili oko 70 tona zaliha. Mazut će biti transportovan u zdravstvene centre u Užicu i Čačku kao i u čačansku toplanu.\nUprava za vode postavila je na Moravici specijalnu zavesicu koja bi trebalo mehanički da spreči dalje širenje zagađenja u ovoj reci, pa time i u Zapadnoj Moravi.\nEPOHALNO OTKRIĆE! Sanja iz Aleksadrovca iskopala vrednu skulpturu, sada joj se divi cela Srbija!\n- Ovom merom će da se spreči dalji tok mazuta i on će se mehaničnki sakupljati - kažu za "Telegraf" iz Uprave za vode.\nZamenik predsednika opštine Ivanjica Momčilo Mitrović je nakon noćašnje akcije kazao da je sprečeno dalje oticanje mazuta u reku i nizvodno tokom Moravice. On je za portal "Info liga" objasnio da je pronađen uzrok incidenta.\n- Locirali smo problem i videli da je cisterna koja u sebi ima oko 75 tona mazuta negde je popustila. Sada imamo tri cisterne koje istaču sve količine mazuta i reke, mada je mazut već daleko otišao. Posledica će biti, jer mislim da je ovo najveća ekološka katastrofa koja je ikada pogodila Ivanjicu. Reagovali smo koliko smo brzo mogli - rekao je Mitrović.\nOglasila se i inspekcija.\n- Po prijavi građana, MUP-a i ribočuvara izašli smo na teren i ustanovili da se u Moravicu izlila masna mrlja od nafte. Locirali smo mesto odakle dolazi, a uvidom u atmosfersku kanalizaciju konstatovali da se izlio mazut iz cevi za grejanje Zavoda za rehabilitaciju - rekao je opštinski komunalni inspektor Branko Raičević.\nZAGAĐENJE OPASNO ZA KUPAČE I POLJOPRIVREDU\nI neposredno pre velikog incidenta u Ivanjici primećena je skrama u Čačku, a deca koja su se tog dana kupala u reci dobila su osip.\nZavod za javno zdravlje evidentirao je 9. avgusta zagađenje i prisustvo masti i ulja. Iako su zabeležene minimalne vrednosti, zbog niskog vodostaja naftne mrlje bile su vidljive golim okom, prenosi Ozon pres.\nVeštačke masti, maziva, ulja, naftni derivati poprilično su opasno zagađenje u vodi.\n- Medicina kaže da to jeste opasnost i da može da izazove iritiranost kože i očiju, da dovede do iritacije disajnih organa. Na duži period ove materije izazivaju kod ljudi i veću opasnost. Što se tiče samog okoliša, dolazi do uništavanja biljnog i životinjskog sveta u reci. One ne mogu da se rastvore i samim tim deluju loše na atsmosferu. Ako se voda koristi za zalivanje to bi svakako bilo problematično - objasnila je za Ozon pres bivša direktorka Zavoda za javno zdravlje dr Ana Mišović.\nTEMPERATURNI ŠOK! Juče u ovo vreme smo se kuvali na 35, a popodne se tek očekuje haos!\n"ONI TERAJU ŽRTVU DA PRIVEDE NEKOGA IZ SVOJE PORODICE" Stručnjak otkrio kako operiše sekta koja je ODNELA ČETIRI ŽIVOTA u Jabukovcu?! Ovo je krajnji cilj Jehovinih svedoka!\nCeca se godinama MOLILA u OVOM manastiru! Od monaha je tražila samo JEDNU STVAR!\nDodiku stigla opasna pretnja zbog NATO pakta, Amerika hoće da ga LOMI!\nTašta odsekla penis Dimitriju (32), pa ga bacila kroz prozor! Izbola nesrećnog čoveka do smrti, pa zvala njegovu bivšu ženu!\nKreće preporod Srbije: Ovo je najveća obnova posle Drugog svetskog rata\nRaskrsnica na ključnom mestu u gradu biće otvorena pre roka!\nKarađorđeva i Trg Republike se otvaraju 1. septembra, a bivši gradonačelnik kritikuje sve radove!


Odličan debi Kokoškova: Srbija deklasirala Finsku (FOTO) | Košarka | Novosti.rs\nNovosti online/V. PRERADOVIĆ | 20. februar 2020. 17:30 > 19:47 | Komentara: 5\nKošarkaška reprezentacija Srbije na gostovanju u Finskoj slavila u meču prve kvalifikacione utakmice za Evrobasket\nNA parketu postavljenom preko ledene podloge dvorane u predgrađu Helsinkija, Srbija je „zaledila“ Finsku na startu kvalifikacija za Evropsko prvenstvo 2021. godine (80:58), ujedno i selektrskom debiju Igora Kokškova na klupi našeg nacionalnog tima.\nČitanje finskog udžbenika, dobrim delom prepisanog iz koledž košarke, bio je lak posao za srpskog selektora sa američkom doplomom. Kokoškov je postavio odbranu tako da je „smanjio“ teren rivalu koji konstantno traži višak prostora. U toj geometriji ni finski šuteri nisu imali mogućnost da dođu do izražaja (trojke 3/12 u prvom poluvremenu).\nNaša napadačka igra nije ni mogla da impresionira posle samo četiri treninga, ali je u većini slučajeva koristila svaku prednost nad rivalom. Posebno u skakačkom potencijalu. U prvih deset minuta imali smo više uhvaćenih lopti u napadu u odnosu na ukupan broj skokova protivnika.\nPod košem se tražio kapiten Raduljica, Zagorac je sa spoljnih pozicija koristio visinsku nadmoć, Jaramaz, Avramović i Rebić prodorima napadali finsku odbranu. Uprkos lošem trojkaškom učinku (2/12), „orlovi“ su dva minuta pre odlaska na odmor stekli velikih 19 poena prednosti.\nPoslednji trzaj domaćin je napravio u uvodu treće četvrtine, kada su agresivnijom odbranom sputali naše napadačke ideje. Prilazak na „minus osam“ bio je signal za reakciju klupe. Ulaskom Avramovića i Rebića dobili smo na prodornosti, što je najlakši način za pravljenje rupa u defanzivnom zidu. Finski bedem se brzo urušio, do poslednje deonice Srbija je imala „plus 25“, a Kokoškov priliku da u završnici bez pritiska pruži minute reprezentativnim „bebama“ Trifunoviću i Iliću. Takođe i da predstavi momcima još neke principe svoje miksovane trenerske filozofije.\nDok se ne zatvori ovaj prvi takozvani FIBA „prozor“, imaće još jednu. U nedelju protiv Gruzije u hali „Aleksandar Nikolić“.\nDVORANA „Espo metro arena“.\nFINSKA: Marfi 7, Haf 4, Lindbom 7, Sepala, Palmi 16, Kanervo, Koivisto 7, Salin, Koti 2, Nutinen 4, Madsen 5, Vilson 6.\nSRBIJA: Radanov 2, Kravić 4, Ilić 4, Trifunović 5, Rebić 9 (3 as), Simonović 7, Jaramaz 3 (3 as), Veličković 2 (8 sk), Raduljica 19 (8 sk), Todorović 5 (7 sk), Zagorac 10 (8 sk), Avramović 10 (4 sk, 3 as).\nMuče se i jedni i drugi sa postizanjem poena u poslednjoj četvrtini. Prekida to Rebić trojkoma posle tri minuta igre. Uzvraća istom merom Palmi (40:63).\nPriliku za debi je dobio i mladi Dalibor Ilić. Nije dobro krenuo, napravio je faul na šutu za tri, pa je napravio faul u napadu. Finci su tražili minut odmora (44:68).\nRaduljica je bio polovičan sa penala, a u igru je ušao još jedan debitant - Uroš Trifunović. Ilić se iskupio za greške i sjajno zakucao. Koivisto daje trojku na drugoj strani. Trifunović uzvraća trojkom (47:74).\nRadanov se upisao u strelce i time su svi igrači u dresu Srbije došli do poena. Na kraju ubedljiva pobeda - 58:80.\n"Prazan hod" Srbije na startu drugog poluvremena. Za četiri minuta su "orlovi" postigli samo jedan poen, a Finska je to iskoristila da vrati razliku na jednocifrenu brojku (30:38).\nKonačno lošu seriju prekida Avramović polaganjem (30:40). Zagorac ostaje sam na šutu za tri i to kažnjava (30:43). Palmi polaže na prodoru, Raduljica se izborio za dva slobodna bacanja i realizovao ih je. Odmah ga je zamenio Kravić. Sjajan potez Avramovića kojim se vraća ogromna prednost i primorava Finska na tajm-aut (32:49).\nAvramović pogađa oba slobodna bacanja, da bi u borbi za loptu Marfi napravio nesportski faul na Veličkoviću. Novica je relizovao oba penala, a Rebić potom poentirao pod faulom i dao dodatno bacanje (34:56).\nKravić daje četiri poena u nizu uvećava prednost Srbije pred poslednji kvartal (37:60).\nRaduljica se vratio u igru i upravo posle njegovih poena sa poludistance Srbija dolazi do prve dvocifrene prednosti na meču (12:23).\nSimonović pogađa, Raduljica pravi ogromne probleme u reketu protivnika, pa domaći tim reaguje tajm-autom na polovini druge deonice (15:27).\nNajbolja akcija u dosadašnjem toku meča. Raduljica ostavlja za Todorovića koji snažno zakucava sa dve ruke. Simonović se zaleće na prodor i uspeva da iznudi faul Marfija za dva slobodna bacanja. Već u sledećem napadu Simonovića fauliraju na šutu za tri, a on daje sva tri penala (15:34).\nLindbom pogađa trojku i prekida seriju Srbije, a Kokoškov reaguje minutom odmora na 97 sekundi pre odlaska na odmor (19:34).\nNije predah pomogao Srbiji pošto je Madsen odmah po povratku pogodio novu trojku. Jaramaz je na drugoj strani pogodio pored dva čuvara pod faulom. Realizovao je i dodatno bacanje. Vilson je dao oba penala i tako postavio rezultat u prvom poluvremenu (24:37).\nFinska promašuje prvu trojku na meču, da bi Todorović posle odlične asistencije Jaramaza pogodio za tri (0:3). Haf promašuje zicere, Raduljica ispravlja promašaj Jaramaza. Koti zatim daje prve poene za svoj tim (2:5).\nRaduljica daje nove lake poene, Jaramaz ne pravi faul na vreme, Marfi zakucava. Ognjen pravi velike probleme Fincima, iznudio je drugu ličnu grešku Vilsona. Raduljica poentira, pa traži izmenu. Ušao je Kravić (4:9).\nZagorac pogađa trojku, pa daje oba slobodna bacanja. Avramović zatim koristi svoju brzinu i poentira u prodoru (8:16).\nRebić ulazi pod koš, pogađa pod faulom i daje dodatno slobodno bacanje. Posle prve četvrtine Srbija ima devet poena prednosti (10:19).


Potpisan Sporazum o podršci projektu „AMRA“ (liječenje teško oboljele djece u Italiji) – Crveni križ FBiH\nPotpisan Sporazum o podršci projektu „AMRA“ (liječenje teško oboljele djece u Italiji)\nAutor Crveni križ FBiH dana 15/05/2012\nU povodu obilježavanja Nedjelje/Tjedna Crvenog križa i Crvenog polumjeseca dana 15.05.2012.godine u prostorijama Crvenog križa Federacije BiH predstavnici Federalnog ministarstva zdravstva, g. Zlatko Čardaklija, savjetnik ministra zdravstva, Zavoda zdravstvenog osiguranja i reosiguranja FBiH, g-đa Novka Agić, direktor, Pedijatrijske Klinike KCUS-a u Sarajevu, prof.dr. Senka Mesihović-Dinarević, Udruženja „Srce za djecu koja boluju od raka u FBiH “, g-đa Lejla Kamerić i Crvenog križa FBiH, g. Namik Hodžić potpisali su zajednički dokument o podršci projektu „AMRA“, za Međunarodnu zdravstvenu saradnju u korist djece iz Bosne i Hercegovine za transplantaciju staminalnih hematopoetskih ćelija (TCSE).\nIstaknuto je kako je projekat koji podrazumijeva izmještanje petoro djece u Italiju na period od 3 mjeseca uspješno počeo sa realizacijom. Jedno dijete iz Bosne i Hercegovine izmješteno je na transplataciju koštane srži u Bolonju, a pripreme za izmještanje drugog djeteta su u toku. Potpisivanje pomenutog Sporazuma bosansko-hercegovačkih institucija čiji je zajednički interes pružanje blagovremene pomoći i podrške djeci oboljeloj od malignih oboljenja je korisno radi unapređenja dalje saradnje sa prijateljima iz Italije.\nNavedenom prilikom Crveni križ Federacije BiH je dodjelio Udruženju „Srce za djecu koja boluju od raka u FBiH ček u vrijednosti od 2.000,00 KM. Generalni sekretar Namik Hodžić je prisutne informirao da će pomoć u vrijednosti od 100 KM biti dodjeljena i za 11 socijalno ugroženih porodica djece oboljele od malignih oboljenja koja su članovi Udruženja. Predstavnici Udruženja „Srce za djecu koja boluju od raka u FBiH“ su za nesebičnu pomoć i podršku pruženu u radu Udruženja Crvenom križu Federacije BiH uručili Zahvalnicu.


Rezime fijaska BiH za EURO 2020: Indolentnost igrača, promašaji Prosinečkog | MONDOBA\nNeuspjeh BiH u kvalifikacijama za EURO 2020. Rezime\nRezime fijaska BiH za EURO 2020: Indolentnost igrača, promašaji Prosinečkog 0 Podijeli Podijeli na facebook Podijeli na twitter Podijeli na viber Pošalji na mail\n20.11.2019. / 16:48\nAutori mondo.ba Autori Anadolija 20.11.2019. / 16:48\nPopularni ”zmajevi” podbacili su na svim poljima, uz pokoji bljesak, poput dobro odigrane utakmice sa Finskom u Zenici (4:1). Međutim, ispostavilo se, to je bilo malo za jedno od prva dva mjesta u grupi ”J”.\nNaprotiv, izabranici selektora Roberta Prosinčekog završili su na četvrtom mjestu sa svega 13 osvojenih bodova, na opšte nezadovoljstvo navijača BiH, ali i razočaranje evropske fudbalske javnosti, analizirala je agencija "Anadolija".\nMeđutim, prva pomisao na protekli kvalifikacioni ciklus BiH su (većinom) očajne igre, indolentnost igrača i taktički promašaji Prosinečkog u mečevima sa osrednjom Finskom u Tampereu (0:2) i lošom Jermenijom, gdje su ”zmajevima”, takođe, potkresana krila (2:4).\nProsinečki je insistirao na igri sa što većim posjedom lopte. Da je uspjelo, nije?! Ukupno (logično opet računajući Lihtenštajn, pa i Jermeniju i Finsku ekipe daleko tehnički inferiornije) reprezentativci BiH u prosjeku po utakmici loptu u posjedu imali su 54 posto.\nDobili su 17 žutih kartona, uz crveni Pjanića u utakmici sa Grčkom u Zenici (2:2), gdje su članovi nacionalnog tima BiH prosuli vodstvo 2:0. Dakle, domaće pobjede nad Jermenijom (2:1) i Finskom (4:1), te kući i na strani protiv Lihtenštajna (5:0, 3:0), uz spomenuti jalovi bod, premalo su za učešće na završnom turniru najbolje 24 reprezentacije Starog kontinenta.\nOsim golmana Šehića i Amera Gojaka, koji je zasluženo zavrijedio povjerenje selektora Prosinečkog i koji je s četiri gola bio prvi strijelac ekipe, borio se u svakom duelu, tj. odigrao u svakom susretu dobro, ostalih 32 igrača koja su nastupila (od 39 pozivanih) nisu zaslužila pohvale u kvalifikacijama za EURO 2020. Čast izuzetku, golmanu Kenanu Piriću koji je branio prije dva dana u Vaducu, kada nije pošteno ni dohvatio loptu protiv slabašnog Lihtenštajna (0:3). Tako i nije imao priliku pokazati da li je istinski reprezentativni kalibar. Izuzetak bi mogao biti i rezervni napadač Armin Hodžić, koji je igrao tri puta i isto toliko dao golova, od čega dva u Vaducu, što nije mjerilo za ozbiljne domete.\nProsinečki je bio nedosljedan u velikom broju odluka. Jedan od najboljih primjera je višemjesečno nepozivanje Izeta Hajrovića kada je bio u top formi. Popustio je pod pritiskom navijača, ali i čelnika FS BiH i pozvao jednog od omiljenih igrača navijačima, ali kada je ovaj izgubio mjesto u startnoj postavi zagrebačkog Dinama. Nelogično.\nPreviše je trenirao strogoću na Asmiru Begoviću, koji je u početku njegovog mandata birao utakmice, pa ga je opravdano odstranio iz reprezentacije. Pričao je veliki ”Žuti” da će ga vratiti kada nađe klub gdje će braniti. Begović je to učinio odlaskom u azerbejdžanski Karabag, ali je i dalje imao ”dva žuta” od Prosinečkog. Olako se odrekao Vedada Ibiševića i Senada Lulića, veterana koji su se upornom kampanjom možda i mogli uvjeriti da nastave reprezentativne karijere. U sve oskudnijem igračkom kadru itekako bi dobro došli.\nNa koncu, najveću nedosljednost pokazao je kada je dva puta u dva dana istakao da je podnio ostavku nakon debakla u Jerevanu, pa se poslije sastanka sa čelnicima Saveza predomislio, uz dijametralno suprotnu priču koju je pričao nakon sramote u Jermeniji.\n- Odbrojani dani i 9,5 miliona evra -\nPoslije loših kvalifikacija javnost u BiH čeka još jedan odgovor. Da li će ”zmajevi” sa Prosinečkim ili drugim (v.d.) selektorom na popravni ispit kako bi u martu pokušali izboriti plasman na drugo veliko takmičenje u istoriji.\nUlog je veliki. Zaradili bi 9,5 miliona evra uz nemjerljiv sportski uspjeh i vraćanje osmijeha na lica miliona navijača BiH širom svijeta.\nzmajevi EURO 2020 Robert Prosinečki fudbal


Putovanja samo u nuždi: Rigorozne mjere na hrvatskoj granici bit će produžene - Infosvijet\nPutovanja samo u nuždi: Rigorozne mjere na hrvatskoj granici bit će produžene\nOd Admin\t na dec 11, 2020\nNove mjere koje su uvedene u Hrvatskoh prije dvije sedmice bit će produžene do 21. decembra, a moguće je i uvođenje novih.\nOdlukom Štaba civilne zaštite od 1. decembra u Hrvatsku državljani EU mogu ući samo s negativnim PCR testom ne starijim od 48 sati ili ići u samoizolaciju do pristizanja negativnog testa, uz nekoliko izuzetaka koji se odnose na tranzit, prekogranične radnike, diplomate, zdravstvene radnike…\nObveza PCR testa ili samoizolacije se odnosi i na sve hrvatske državljane koji su za blagdane planirali doći u Hrvatsku, ali i za sve Hrvate koji se vraćaju iz gotovo svih zemalja svijeta pa će bilo kakva putovanja za božićne, a možda i novogodišnje blagdane biti teško izvediva. Podsjetimo i da je propisano kako je državljanima trećih zemalja dopušten samo tranzit kroz Hrvatsku, ne računamo li neke izuzetne slučajeve u kojima mogu boraviti u Hrvatskoj. Te su mjere na granicama na snazi do 15. decembra, a odnose i se i na bh. državljane.\nOdluka će biti donesena sutra, produženje ide na 15 dana ili odmah na mjesec dana. Odluku još nije potpisao ministar Davor Božinović, to bi trebao učiniti sutra.\nSadik se priprema za naredni krug, pobjeda je imperativ! Marija oduševljena…\nRadost u Zelenom Jadru kod Srebrenice: Dvanaestero Kapića iz montažnih…\nBeograd: Tokom noći srušena džamija u Zemun Polju\nKrvava završnica izbora u Keniji: Banda naoružana mačetama ubila…\nPrev\tNext 1 of 5.044


Smanjena maloprodaja u evrozoni\n05.08.2013. / 12:21\nBRISEL, Maloprodaja, ključni indikator tražnje u ekonomiji, smanjena je u evrozoni u junu, iako su drugi privredni podaci pokazali da monetarni blok konačno izlazi iz duboke recesije.\nObim maloprodaje u 17 zemalja koje kao valutu koriste evro pao je u junu za 0,5 odsto u odnosu na maj, kada je uvećan za 1,1 odsto, naveo je Evropski zavod za statistiku, Evrostat, a prenijela agencija Frans pres.\nU 27-članoj Evropskoj uniji, maloprodaja je istovremeno pala za 0,3 odsto, nakon rasta od 1,3 odsto iz maja. Na godišnjem nivou, maloprodaja je u evrozoni smanjena za 0,9 odsto, dok je u EU porasla za 0,1 odsto, dodaje Evrostat.\nU junu je najveći rast maloprodaje zabilježen na Malti (1,8 odsto), u Luksemburgu (1,3 odsto) i Danskoj (1,2 odsto). U Njemačkoj, najvećoj evropskoj privredi, maloprodaja je smanjena za 1,5 odsto. Tanjug


Pretresen stan udovice poljskog generala Jaruzelskog – NACIONAL.HR\nprije 59 minuta-Bjelorusija udarila na slobodu govora: Vlasti zatvorile utjecajan informativni portal\n01. 03. 2016. 10:50\nPoljski institut za nacionalno sjećanje, koje informira o komunističkim zločinima, izvelo je u ponedjeljak “operaciju” u domu nekadašnjeg komunističkog diktatora generala Wojciecha Jaruzelskog, usred polemike o navodnoj suradnji Lecha Walese s režimom sedamdesetih godina.\nUz pomoć policije, tužitelj Instituta “pristupio je operaciji u domu udovice generala Wojciecha Jaruzelskog, kako bi zaplijenio dokumente koji su trebali biti predani Institutu”, stoji u priopćenju objavljenom u ponedjeljak navečer nakon deset sati pretresa.\n“Sedamnaest paketa s dokumentima ondje je zaplijenjeno”, piše u tekstu u kojem se ne navode pojedinosti o prirodi ili sadržaju dokumenata.\nTags: poljska lech walesa wojciech jaruzelski poljski institut za nacionalno sjećanje


EU zaustavlja kineski projekat u BiH? - Objektivno\nSumnju da bi projekat zaista mogao biti zaustavljen dodatno je izazvala činjenica da je ova tačka skinuta s dnevnog reda na zadnjoj sjednici Savjeta ministara BiH, iako ju je predložio Mirko Šarović, ministar spoljne trgovine i ekonomskih odnosa BiH. Šarović nam u petak nije odgovorio na naše pitanje o čemu se radi, a ranije nam je rekao da ne vidi nijedan razlog da se projekat zaustavi, prenose “Nezavisne“.


UN OBJAVILE PLAN ZA BRŽI PRELAZAK NA OBNOVLJIVE IZVORE ENERGIJE - E2 Portal\nNaslovna Energetska efikasnost UN OBJAVILE PLAN ZA BRŽI PRELAZAK NA OBNOVLJIVE IZVORE ENERGIJE\nGutereš takođe poziva na proširenje pristupa lancima snabdevanja i sirovinama za tehnologije obnovljivih izvora energije, koji su trenutno koncentrisani u nekoliko zemalja. Deo njegovog plana su i državne reforme za promociju obnovljive energije, brzo ukidanje državnih subvencija na fosilna goriva, koje trenutno iznose 500 milijardi dolara (oko 475 milijardi evra) godišnje i podizanje javnih i privatnih investicija na najmanje 4000 milijardi dolara (3802 milijarde evra), odnosno na tri puta veći nivo od sadašnjeg.\nPrethodni tekstBMW UVODI FARBE ZA KAROSERIJU IZRAĐENE OD BIOMASE\nSledeći tekstHYPERLIGHT EYEWEAR PAMETNE NAOČARE: VIDI VIŠE, OSEĆAJ SE BOLJE


Da nabacimo malo mase\nApril 19, 2021, 12:11:12 posle podne\nAutor Tema: Da nabacimo malo mase (Pročitano 475 puta)\n« poslato: Mart 24, 2021, 11:43:16 pre podne »\nResio sam da dobacim nesto mase (a treba mi puno) pa bih krenuo malo po malo\nNesto od podatka, verovatno ce trebati da dopunite i ispravite po potrebi plan koji sam napravio...\nVisok sa 185,tezina 67kg i 38 godina...\nPlan je trening 4 puta nedeljno\nIshrana pisana i planirana za 80kg\nMerica whey,1 celo jaje+3 belanca, 100g belo meso, 100g ovsene(verovatno sa jogurtom), salata sa maslinovim uljem\n10:00 kafa (nazalost sa malo secera, ako bude trebalo uzecu saharin)\nPosle treninga whey merica, dex i malto 40-50g\n12:30 200g meso(belo ili govedje), 100g pirinac, salata maslinovo ulje\n17:30 ili 18:00 200g meso(belo ili govedje), 1 celo jaje i jedno belance, 100g pirinac, 30g orah ili lesnik\n22:00 tunjevina konzerva, 150gr Ella, ovsene 50g i salata sa maslinovim uljem\nE sad bitno da tajming ne mogu menjati jer posao tako diktira, vecita druga smena, jedino ako predjem u prvu smenu tad cu moci da uguram 5 obroka.\nOd suplaementa sam spremio whey amino, terminator i dex i malto...\nCilj je nabaciti koliko moze kvalitetne mase, nema potrebe da to bude brzo, zdravstveno sam odlicno, metabilizam je rekao bi bas ubzan (genetika, ni otac ni deda nikad nisu prebacili 72kg,valjda ja uspem), ako treba jos neki podatak kazite, naravno dajte i neki savet, dopunu ovoga sto sam pisao...\nI da napisem najverovatnije bih krenuo od 1.aprila,do tad da usvojim izmene i razradim plan...\n« Poslednja izmena: Mart 24, 2021, 11:51:18 pre podne vlada33 »\nOdg: Da nabacimo malo mase\n« Odgovor #1 poslato: Mart 24, 2021, 02:38:26 posle podne »\nPozdrav Vlado, koliko staza imas ili tek pocinjes sa treninzima? Ishrana ok, ima tu proteina podosta na tvoju trenutnu kilazu mada se to koriguje u hodu, suplementacija ok, eventualno ako imas novca jos za omega 3 i neki kompleks vitamina i minerala.\n« Odgovor #2 poslato: Mart 24, 2021, 03:34:42 posle podne »\nMoze se reci pocetnik, vezbao sam ranije, nista ozbiljno par meseci pa se smorim kad nema napretka (nikad nisam organizovao neku posebnu ishranu) i tako u krug, jedinu izmenu koju sam napravio u odnosu na ranije godine je da zadnjih 10-ak godina nemam nijedan obrok bez proteina, imam i nesto svoje opreme kuci za rekreaciju (ranije sam radio sedeci posao).\nVitamine imam neke koje pijem povremeno (centrum men) ako one zavrsavaju neki posao, a za omegu 3 nije problem nije ona nesto previse skupa...\n« Poslednja izmena: Mart 24, 2021, 03:38:27 posle podne vlada33 »\n« Odgovor #3 poslato: Mart 24, 2021, 04:26:37 posle podne »\nMoraces u teretanu, ishrana je fina ali mora i trening da se ispostuje, kad su godine u pitanju ni to nije problem, baci pogled sta je GOXY postigao pa nek ti to bude dodatni motiv.\n« Odgovor #4 poslato: Mart 24, 2021, 06:08:56 posle podne »\nRealno ja nisam ni zahtevan da sad imam neku definiciju ili sta vec, jednostavno bih vecu misicnu masu a def. mi nije ni vazna, jednostavno mi ponekad manjka snage pa bi to da resim...\nSto se tice ishrane nisam napisao al da dodam da bi povremeno u nekom obroku zamenio pirinac za krompir (u odgovarajucoj kolicini) a svakako planiram da premerim neke obime (ruke, noge, struk) pa da uklapam ishranu uz vasu pomoc, ne bi da nabijem samo salo na stomaku a da ruke i noge ne mrdnu...\n« Odgovor #5 poslato: Mart 25, 2021, 12:28:15 pre podne »\nKorektno, i ne treba da razmisljas o definiciji jer imas jako malo kila za tu visinu.\nTaj ovas iz zadnjeg obroka prebaci ujutru pojacaj, jer iako ti treba kalorija uvece ti ne treba nista osim proteina i masti.\nOstalo mi se svidja generalno ishrana.\n« Odgovor #6 poslato: Mart 25, 2021, 05:51:13 pre podne »\n« Odgovor #7 poslato: Mart 25, 2021, 09:56:11 pre podne »\nZnaci da vecernje uh prebacim ujutru ili mogu i da ih rasporedim na preostale obroke, cini mi se da bi mi bilo mnogo ujutru dok apetit ne proradi...\n« Odgovor #8 poslato: Mart 25, 2021, 05:04:43 posle podne »\nili taj whey s jutra pomesaj sa njima u neku uzinu... posto ovo ovde "Merica whey,1 celo jaje+3 belanca, 100g belo meso, 100g ovsene(verovatno sa jogurtom), salata sa maslinovim uljem" ne znam kako si drugacije zamislio\n« Odgovor #9 poslato: Mart 25, 2021, 05:37:21 posle podne »\nIma tu i muski proteina u prvom obroku oko 50+ g\n« Odgovor #10 poslato: Mart 25, 2021, 06:49:30 posle podne »\n« Odgovor #11 poslato: Mart 25, 2021, 07:39:26 posle podne »\nTrening bude posle dorucka pa sam zato mislio da je to OK. Ispravite kako mislite da je bolje, nemam nista protiv...\n« Odgovor #12 poslato: Mart 25, 2021, 07:52:39 posle podne »\nma samo tu mericu pomesaj sa ovasom i stavi u frizider kao neka poslastica... nema tu sta ovo je junacki jelovnik, ali trazi i junacko treniranje, ide gas sto bi rekli ovi mladi narastaji ...\n« Odgovor #13 poslato: Mart 25, 2021, 09:21:33 posle podne »\nPotrudicu se oko treninga...\nSto se tice whey (jafa) +ovsene probao sam pre neki dan i stavio kasicicu cedevite (narandza) bilo OK jedino malo sladje za moj ukus...\nHvala za savete, naravno\n« Odgovor #14 poslato: Mart 25, 2021, 11:02:07 posle podne »\nHehehe cedevita... ubaci jednu iseckanu narandzu onda, mogu da zamislim koji je to buckuris...


"NISU ATRAKTIVNI, ALI SU DOBRI" Đorđević i Vojvodina spremni za start evropskih kvalifikacija: To je jedna legija stranaca koja je dobra sa loptom\nTrener fudbalera Vojvodine Slavoljub Đorđević očekuje težak dvomeč sa litvanskim Panevežisom u kvalifikacijama za Ligu konferencija.\nNovosađani sutra od 17.30 sati gostuje litvanskom predstavniku u prvom mecu drugog kola kvalifikacija Lige konferencija.\n- Panevežis je jedna jako dobra ekipa, bez obzira na to što nije atraktivna, to je ekipa sastavljena iskljucxivo od stranaca. Imaju sedam Brazilaca, dva Grka, Kolumbijca, Holanđanina. To je jedna legija stranaca, koja je dobra sa loptom i koja ume da igra fudbal. Panevežis je mlad klub, ali pravi ozbiljne rezultate. Očekuje nas neugodno gostovanje, kao i revanš na našem stadionu. Ali, dobro smo se spremili i ja sam pozitivan pred dvomeč sa njima, rekao je Đorđević za klupski sajt.\nFK Crvena zvezda, FK Vojvodina\nOn je istakao da je sada još manje važno gde se igra prva utakmica, nakon što je UEFA ukinula pravilo gola u gostima.\n- Nikad nisam obraćao panju gde se igra prva utakmica, mada je možda sa psiholoke strane bolje kada se druga igra kod kuće. Meni je lično svejedno kada je dvomeč u pitanju, boja volja, mi smo spremni na sve, zaključio je Đorđević.\nVideo: Koje su tajne dugovečnosti vrhunskih sportista\nKoje su tajne dugovečnosti vrhunskih sportista\n"NEMA PREDAJE!" Slavoljub Đorđević o evro-žrebu koji je zadesio FK Vojvodina: Dobili smo najtežeg mogućeg rivala...\n(UŽIVO) SOČI – PARTIZAN Ludo poluvreme u Rusiji! Prečka crno-belih, stativa domaćina, a ponovo blista Popović!\nFudbaleri Partizana danas od 18 časova igraju prvi meč trećeg kola kvalifikacija za Ligu konferencija protiv Sočija, a dešavanja sa stadiona u Rusiji možete uživo pratiti na Blic sportu.\nFudbaleri Dinama i Legije su meč u okviru trećeg kola kvalifikacija za Ligu šampiona odigrali nerešeno 1:1.\nOPTUŽEN ZA 4 SILOVANJA, A TVRDI DA SMO MU NARUŠILI UGLED Samozvani profesor glume Miroslav Mika Aleksić tužio "Blic"


Kreiranje idealnog jesenjeg kutka u par koraka by @lepasvakidan - Tarkett Blog\nYou are here: Home / Tepisi / Kreiranje idealnog jesenjeg kutka u par koraka by @lepasvakidan\nTamara Ćosić, entuzijazista za estetiku i lepotu, na društvenim mrežama poznata kao @lepasvakidan, podelila je sa nama kako je u par koraka napravila udoban kutak na svojoj natkrivenoj terasi i osvežila energiju za jesenju sezonu.\nPročitajte savete kako da i vi u nekom delu vašeg doma naprave kutak za jesenje uživanje!\n“Ima jedna predivna stvar kod smene sezona, a to je što uz par jednostavnih detalja i promena rutina, svako godišnje doba može biti inspiracija za uživanje u domu.\nI tako se i desilo kada me je pre nekoliko nedelja pozvao Tarkett sa idejom da isprobam novi tepih Easy koji može da se pere u mašini ako je u najmanjoj dimenziji, koji se lako održava, dolazi u 2 varijante i mnooogoo boja i izgleda super mekano.\nTog trenutka mi je sinula ideja – terasa, onaj sakriveni deo na koji ne pada ni kiša i gde ne duva, idealan za kafu na svežem vazduhu uz neku knjigu i ćebe! Takodje sjajan za najmanje izdanje tepiha, jer realno na terasi ima mnogo stvari koje prljaju ( cveće, ljubimac koji tu provodi vreme jer mu je to omiljena prostorija, prašina… )\nI tako nastane najsladji kutak deo po deo 🙂\nKako da i vi kreirate jesenji kutak uz minimalna ulaganja?\nOdredite deo stana ili terase za tu namenu i to neki koji odgovara vašim trenutnim potrebama i rutinama – shodno tome da li želite ušuškane delove dana uz TV, knjigu ili mesto za prvu jutarnju kafu. Raspremite taj deo, rasčistite sve suvišno, pobacajte nepotrebno i pripremite sve za novi kutak.\nOdaberite idealan tepih koji se uklapa u taj deo. Ako je važno da bude periv u kućnoj mašini, neka to bude najmanja dimenzija, ali ako je važno da svoj kutak podelite sa više ljudi, odaberite onaj koji se uklapa u prostor. Boju takođe birajte po afinitetu – da li vam je potrebna jednostavna koja se uklapa u sve ili pak neka hrabra koja transformiše prostor i unosi živost? Moj je najmanje dimenzije, u bež boji i preživeo je sve: od igranja kućnog ljubimca, preko zemlje koja je ispala iz saksije do prosute kafe. Sve nestane u samo jednom pranju J\nDodajte udoban nameštaj – onaj na kom možete zaista uživati maksimalno. Foteljice, veliki jastuci za sedenje na podu, lazy bag… Sve ono što čini da se radujete kada posle napornog dana sednete tu. Ja lično obožavam da sve što menjam bude tako da bude orjentisano ka nekom lepom pogledu – bilo da je to pogled na ostatak stana, kraj sa terase, ili televizor.\nIzaberite jesenje ukrase koji oplemenjuju kutak – jastuci, meko ćebe, lampice i sveće, lepa biljka ili drvo pamuka koje izgleda sjajno u jesenjem prostoru… Poigrajte se sa ukrasima koji ne moraju biti skupi ali daju taj osećaj ušuškanosti i imaju neki koristan efekat takođe.\nPazite na udobnost i komfor – jer da biste voleli da provodite vreme u svom kutku potrebno je da vam je tu sve potaman. Knjiga, čaj ili kafa i neki stočić gde sve možete odložiti su uvek zgodna opcija.\nI iako sam sve ovo posložila lepo za uživanje na terasi, pre neki dan sam isti taj tepihčić unela u kuhinju da stoji kao stazica jer eto jako prija kad se ujutru sprema doručak da imate nešto meko i fino da se na tome stoji 🙂\nli prosto treba imati dva? Kako bilo, sitne promene u enterijeru unose radost u svako novo godišnje doba, čine da se uvek radujete povratku i boravku u svom prostoru, a to neminovno utiče sjajno na sve ostale segmente života! Sada je važnije nego ikad kada mnogo ljudi radi od kuće i kao sa skenerom i lupom primećuje svaku manu prostora u kom provodi mnogo vremena 🙂\nPaaa umesto primećivanja mana, malo mašte i kreativnosti i uživajte u vrlinama i lepotama svog doma 🙂 ”\nAko vam se svideo ovaj tekst, podelite ga sa prijateljima na društvenim mrežama, i inspirišite ih u kreiranju omiljenog jesenjeg kutka!\nViše o Easy tepisima možete saznati ovde.


U Beogradu tokom prošle godine više od milion turista\nTanjug 1. juna 2018. 14:41\nBEOGRAD – Tokom leta i rane jeseni u Beogradu će biti održano čak 600 manifestacija na otvorenom, podaci pokazuju da se broj turista konstantno povećava treću godinu za redom, a prošle godine bilo je više od milion turista koji su posetili glavni grad.\nIako Beograd, kao i druge velike evropske destinacija nema svoju sezonu, v.d. direktora Turističke organizacije Beograda Miodrag Popović, kaže da broj turista jeste u određenoj meri veći u periodu od aprila do kraja oktobra.


Ljudska prava| Porodica| Reč i slika| Zdravlje| Život\nGladni u moralno bankrotiranoj Srbiji\nMilan Novković / 12.09.2014. u 11:35\nDok čeka da se snađe oko posla, i radi na traženju tog posla, Aleksandra Kivela, inteligentna i vredna žena o kojoj je bio prethoni blog, volontira oko raznih inicijativa, recimo pomoći da se ljudi u i oko Obrenovca spreme za zimu, i sada pomaže firmi u kojoj i ja radim da se skrene pažnja na glad u Srbiji. Dogovorili smo se da nema potrebe čekati kraj prikupljanja i analize informacija nego je bolje neke od njih izneti pred javnost tako da i drugi mogu da se uključe u diskusiju.\nCilj ove male akcije od nekoliko nedelja je da se razmisli o tome kako pomoći ljudima koji preturaju po kontejnerima u potrazi za hranom. Za nekoliko nedelja ćemo pokušati da napišemo blog koji čitljivije i urednije iznosi priču, možda i sa nekim savetima, a koja treba da nastane iz materijala koji Aleksandra skupi i koji komentatori prilože na prošlom, ovom, pa nekoliko narednih blogova objavljenih pod mojom autorskom opcijom, a isto tako i na mestima gde pišu drugi autori.\nTako, bez pripreme, prosto kao sirove informacije za podsećanje i razmišljanje, evo dela Aleksandrinog maila:\n"... malo internet istraživanje, vezano za kuhinje.\nProcena je da samo u Beogradu ima 15.000 ljudi na ivici gladi. Oko 13.000 ljudi su korisnici.\nMeđutim, tu ima velikih problema, muljanja, krađe. Bilo je najava da će se zatvarati kuhinje, jer država nema novca.\nNameštaju se tenderi za dobavljače obroka- kako ko dođe na vlast. Do nedavno je to radila kompanija XXXX ( oni dostavljaju hranu i školama i vrtićima ) bilo je i trovanja hranom, kvalitet obroka je upitan, uglavnom je spreman pasulj, pirinač i testenina tim ljudima.\nTrebalo je vojska da preuzme te kuhinje.\nMislim da je potpuno bespredmetno razmišljati o pomoći koja bi bila upućena preko države. Iskustva su jako loša. O novcu i pomoći koja je išla preko države ne može se ući u trag..."\nBudućnost| Nauka| Planeta| Tehnologija| Životni stil\nProgresivni zombiji krize starog poretka\nMilan Novković / 13.11.2016. u 21:32\nKao i većini non-IT ljudi i nama programerima se veliki deo života vrti oko obrazaca. Nama su oni dosta bitni pošto su deo posla formalizovanog gledanja na probleme, rešenja i događaje. Koliko smo mi ponekad "srećni" zbog formalizama pokazuje naše ničim-izazvano uskakanje u opuštene aktivnosti kao što je blogovanje, u sred radnog vremena, u sred posla, ili u sred vrlo važnog posla.\nTaman kako se ponadamo da su nam neki formalizmi za pisanje softvera postali instinktivni, deo bića, pa ne bi trebali više da nas opterećuju, IT se pomeri, proste blok-šeme budu zamenjene konfigurabilnim šemama, meta-data driven, konceptima, formalizacijama koncepata kroz ontologije, distribucijama i dinamikama tih ontologija u realnom vremenu, njihovim dodirivanjem, presecanjem i spajanjem sa drugim ontologijama.\nTačnije, na periferiji se uvek nešto komeša,\nMilan Novković / 24.01.2012. u 16:35\nJedan deo UK javnog sektora se zove Civil Service. Ja ne znam kako se ove dve reči prevode na Srpski, ali evo kratkog, proizvoljnog i uskog objašnjenja:\n-\tCivil Service zapošljava oko 400,000 ljudi od ukupno oko 6 miliona ljudi u javnom sektoru. Znači, nešto manje od 7%.\n-\tOni su apolični u poslu iako, naravno, svaka vlada vrši pritisak neke vrste na mnoge pojedince koji su pri vrhu Civil Service piramide.\n-\tOni su, najčešće, ona pamet koja objašnjava kako neka država može da funkcioniše i pored toga što političari, najčešće, nemaju ni minimum iskustva i znanja potreban da se vodi i mala firma, a kamo li cela država. Tipične organizacije koje pripadaju ovom delu javnog sektora u UK su (kopiram nekoliko od mnogih, sortiranih po imenu, za mnoge ne znam šta tačno rade):\nKako ubiti koncept neuron?\nMilan Novković / 21.10.2009. u 22:58\nPre neki dan gledam britansku emisiju Horizont, na temu svesti. Autor se dotiče delova raznih priča koje sam ja znao od pre, ali mi ponovan susret sa Koncept neuronom budi pažnju. Za one koji nisu čuli do sad - radi se o pojedinačnim neuronima koji "okidaju" (uključe se i "rade") samo i uvek na jedan konkretan, ovom prilikom prost nadražaj, na primer fotografiju neke ličnosti. I to ne ličnosti u nekom kontekstu, sa drugim ličnostima, u specifičnoj situaciji ili slično. Nego samo ličnosti.\nDobro, mnogi od nas će pomisliti, svi možemo da se pohvalimo gomilom "koncept neurona", ogoljenih i odvezanih od bilo kakve logike, smisla ili uzročno-posledične igranke. Samo ćemo pogrešiti! Te naše "tvrdoglave" tačkice skoro nikad nisu u stvari tačkice, pojedinačni neuroni, nego i dalje organizacioni fenomeni hiljada, desetina hiljada ili miliona neurona koji rade u nekoj vrsti simultanog aranžmana.


Odbegli terorista lociran u Strazburu? | Svet\nOdbegli terorista lociran u Strazburu? | Mondo Portal\nOdbegli terorista lociran u Strazburu? 24 Podeli Podeli na facebook Podeli na twitter Podeli na viber Pošalji na mail\nIzvor mondo.rs 16.11.2015. / 07:37 22:41\nPolicija u leglu džihadista u Briselu danas tragala za glavnim osumnjičenim za napad u Parizu Abdeslamom Salahom. Posle dramatične akcije saopšteno da nije pronađen. Abdelhamid Abud - dželat iz Sirije, naredio napad.\n22.40 - Evakuisana zgrada u Strazburu, posle dojave da se tu krije osumnjičeni Salah Abeslam. Policija je dobila dojavu da je on danas bio na petom spratu te zgrade.\n22.35 - Francuska policija sprovodi niz antiterorističkih racija u nekoliko gradova u potrazi za Salahom Abdeslamom i ostalim osumnjičenim za teroristički napad u Parizu. Racije se sprovode u Tuluzu, Grenoblu, Žumontu, na francusko-belgijskoj granici i u predgrađu Pariza Bobinjiju. U Tuluzu su uhapšene tri osobe i zaplenjena je veća količina oružja, a nekoliko je osoba uhpšeno i u Grenoblu, prenose francuski mediji.\n20.27 - Brat osumnjičenog za napad u Parizu kaže da porodica ne zna gde je on. "Ne znamo gde se on nalazi. "Ne znamo ni da li će se, zbog trenutnih tenzija, usuditi da se preda", kazao je Mohamed Abdeslam novinarima, pošto je pušten posle policijskog saslušanja. Njegov brat Brahim Abdeslam je poginuo u samoubilačkom napadu u petak u Parizu, a drugi brat Salah je u bekstvu.\n20.07 - Ajfelov toranj, na kojem su svetla ugašena posle terorističkih napada u Parizu, ponovo je danas osvetljen u bojama francuske zastave.\n18.50 - U Italiji, u Torinu i okolini, u toku je filmska potera za osumnjičenim za napad u Parizu. Ime osumnjičenog je navodno Baptist Burži, star je 32 godine, a automobil kojim beži ima registarsku tablicu GUT18053. Automobil je navodno ušao u Italiju jutros oko 7 sati.\n18.24 - Francuska će u petak na vanrednoj sednici ministara unutrašnjih poslova EU zatražiti da Evropa uvede hitnu unutrašnju kontrolu granica i privremenu suspenziju Šengenskog sporazuma. "Francuska će ove nedelje pozvati na efektivnu suspenziju Šengenskog sporazuma na otvorenim granicama širom Evrope, kao i da druge evropske zemlje uvedu kontrolu na granicama unutar slobodne evropske zone", preneo je britanski Telegraf.\n17.30 - Predsednik Francuske Fransoa Oland kaže da je Francuska u ratu i da će iskoreniti terorizam. On navodi da su žrtve masakra u Parizu iz 19 zemalja i traži produženje vanrednog stanja na tri meseca.\n16.57 - Ajfelova kula, na kojoj su svetla bila ugašena u pomen žrtvama terorističkih napada u Parizu, biće ponovo osvetljena crvenom, belom i plavom bojom. Simbol Pariza, star 116 godina, u 18 časova zasvetleće u bojama francuske zastave. Ajfelova kula danas je ponovo otvorena za posetioce.\n15. 56 - Belgija je podigla dve optužnice za terorizam povodom napada u Parizu, javlja AFP.\nBelgijski mediji navode da su dvojica optuženih vlasnik i vozač vozila koje je zaustavljeno i pregledano u subotu u Kambreu, na severu Francuske na autoputu između Pariza i Brisela. Tada oni nisu uhapšeni, već su privedeni nekoliko sati kasnije u subotu u briselskom predgradju Molenbek.\n14.10 - Racija u Briselu završena, niko nije povređen, kaže tužilac. Glavni osumnjičeni za napad u Parizu Abdeslam Salah nije bio u zgradi koju je policija opkolila.\n#ParisAttacks suspect thought to still be on the run, despite reports he'd been caught https://t.co/HqAtQo1y1Cpic.twitter.com/JZ1HQbsFTx\n14.05 - Objavljena fotografija najmlađeg bombaša samoubice koji je aktivirao eksploziv ispred stadiona.\n14. 00 - Petorica od sedam uhapšenih prethodnih dana pušteni na slobodu, kaže belgijski tužilac. Belgijske vlasti oslobodile su brata jednog od bombaša u napadima u Parizu, kao i još četiri osobe. Advokat Mohameda Abdelsalama rekao je za BBC da je njegov klijent oslobođen bez podizanja optužnice. Brahim Abdelsalam jedan je od nekoliko napadača koji se digao u vazduh u koncertnoj dvorani Bataklan, dok je njegov drugi brat Salah ključni osumnjičeni za napade u Parizu.\n13. 49 - Dve eksplozije začule su se u predgrađu Brisela gde je u toku velika akcija policije i lov na glavnog osumnjičenog Salaha Abdelsalama za napad u Parizu, javlja Sky news.\nUpdate - Two explosions heard during a major raid in #Molenbeek district of Brussels during the manhunt for a key suspect in #ParisAttacks\nRacija u Briselu:\n13. 08 - U Briselu lociran glavni osumnjičeni za napad u Parizu, javlja AFP. Policija opkolila kuće u potrazi za osumnjičenima, javlja Rojters. Dnevnik Leko je javio da su u toku pregovori između policije i jedne osobe koja se zabarikadirala u jednoj od zgrada koje pretražuju.\nPolice operation underway in Belgium, key suspect in Paris attacks believed to be inside https://t.co/nlmlsnbsBkpic.twitter.com/qA0V29Qooc\n12. 40 - Uhapšeni u Briselu nije organizator napada u Parizu Abdeslam Salah, saopštila belgijska policija.\n12. 37 - Belgijski mediji su javili da je u raciji uhapšena jedna osoba. Rojters javlja da je uhapšeni Saleh Abdeslam, za kojim je juče raspisana poternica. Međutim, Sputnjik javlja da je uhapšena jedna osoba, ali da to nije Abdeslam Salah.\n12. 18 - Vojni avioni SAD uništili 116 cisterni sa naftom u istočnoj Siriji, saopštio Pentagon.\n12. 02 - U akciji policije u Molenbeku uhapšen je Salah Abdeslam, Osumnjičen je da je, zajedno sa svojom dvojicom braće, učestvovao u napadima u Parizu, a istražitelji pretpostavljaju da je on organizator napada. Za njim je juče raspisana poternica.\nParis attacks: Terror suspect Salah Abdeslam has been captured. https://t.co/Pum6ijs1t2pic.twitter.com/QSflhMSQsp\n— Daily Mirror (@DailyMirror) November 16, 2015\n11. 45 - Lokalni stanovnici tvrde da su čuli pucnje, ali je predsednik opštine Molenbek rekao da se radi o petardama koje su bacane da bi se naterali stanovnici da se povuku od policijskog kordona, javio je dnevnik L Soar.\n11.29 - Nova hapšenja u leglu džihadista predgrađu Molenbek kod Brisela. Čuli se pucnji, u toku hapšenja. Veliki broj policije, naoružane do zuba, u akciji!\nUPDATE: Suspect taken away by police at #Molenbeek raid, in Brussels (pic by @EuroSandor) https://t.co/lV8BqB7Q9kpic.twitter.com/q6cjy1lOJg\n11.25 - Ukupno 23 osobe su uhapšene, 104 u kućnom pritvoru zbog veze sa napadima u Parizu, saopštili francuski zvaničnici, a prenosi CNN.\n11.17 - Nova akcija policije u predgrađu Brisela Molenbek, javlja AFP. "Veliki broj policajaca pokrenuo je raciju u zgradi u Ulici Delonoj", javljaju lokalni mediji.\nA major armed police operation underway - our reporters on the scene in Molenbeek https://t.co/giPwF9YOiQpic.twitter.com/tYLbOnlvqz\nNova pucnjava u Parizu!\nFrancuska uzvraća udarac\nPovređeni i Srbi!\n10. 55 - Francuski zvaničnici objavili da je "mozak napada" Abdelhamid Abud (27) iz Belgije. Za njega su mediji ranije objavili da je jedan od najaktivnijih dželata ISIS u Sriji, a veruje se da je iz briselskog predgrađa Molenbeka, iz kog je jedan od osumnjičenih za napade u Parizu Salah Abdeslam.\nMastermind behind the #ParisAttacks named as one of ISIS' top executioners https://t.co/XuDiP2hRxhpic.twitter.com/kJSlkelXS0\n10.49 - Kako navodi televizija Frans 2, Salaha Abdeslama istražitelji sumnjiče da je organizator napada izvedenih u Parizu u petak uveče.\n10. 45 - Otisci jednog od bombaša samoubica odgovaraju otiscima prstiju čoveka koji je registrovan kao izbeglica u Grčkoj u oktobru, rekao još tužilac.\n10.30 - Drugi bombaš samoubica iz dvorane Bataklan je Sami Amour (28). On je poznat protivterorističkim službama, a nestao je 2013, kaže tužilac.\n10. 31 - Identifikovano pet napadača iz Pariza. Jedan od terorista umešanih u napade poznat Interpolu, pošto je i ranije osuđivan, kaže francuski tužilac.\n10. 20 - Hakerska grupa Anonimus objavila rat ISIS-u.\n09. 58 - Istražioci su otkrili “sponzora” napada u Parizu. Radi se od Abdelhamidu Abudu (28), iz Belgije, javio je francuski RTL radio.\n09.00 - Francuski istražitelji sumnjaju se da je sirijski pasoš pronađen na mestu napada na stadionu “Stad de France” u Parizu tu namerno ostavljen. O tome čitajte opširnije OVDE.\n08.00 - Skaj Njuz javlja da je tokom racije u Lionu uhapšeno pet osoba i da je zaplenjena velika količina oružja i raketni bacač.\nU Tuluzu je najmanje troje ljudi uhapšeno, i kod njih je pronađeno oružje, dok je najveći uspeh policija imala u Lionu, gde je pronađen "pravi ratni arsenal", prenosi "Le monde".\nZa sada se zna da su među osmoricom napadača bila i tri brata francuskog državljanstva, od kojih je jedan u bekstvu. U toku je istraga i u Belgiji, gde su uhapšena sedmorica osumnjičenih da su učestvovali u napadima u Parizu.\nU nizu antiterorističkih racija, uhapšeno je više lica povezanih sa napadom na Pariz, u kom je život izgubilo 129 ljudi.Francuska policija sprovela je akcije u jednom predgrađu Pariza, Tuluzu, Grenoblu, Lionu, Kaleu, a uhapšeno je nekoliko desetina ljudi.\nPrema rečima očevidaca, stotine policajaca iz antiterorističke jedinice obrušile su se na ulice gradova, čitavi kvartovi su blokirani, a oni "uleću u kuće i ruše vrata\n08. 05 - Fancuski premijer Manuel Vals izjavio je da je noćas izvedeno 150 akcija.\nTakođe je izjavio da se u Francuskoj i u drugim evropskim zemljama u sledećih nekoliko dana ili nedelja mogu očekivati novi teroristički napadi.\nVals je danas takođe, izjavio da se predviđeni skup o klimi i koncert povodom toga otkazuju.\nIpak, Francuzi će danas pokušati da se vrate u normalan život. Škole i javna mesta su otvoreni.\nPosle podne biće održana zajednička sednica oba doma francuskog parlamenta u Versaju, kojoj će prisustvovati i predsednik Fransoa Oland.\nOčekuje se da bude podnet predlog da se vanredno stanje produži.\nNapad u Parizu Terorizam francuska policija hapšenje